Developer Rocket League Dalam Perancangan Membangunkan Satu Lagi Game “Menarik”!

Selepas kejayaan Rocket League menjadi satu sensasi di seluruh dunia gaming, kini Psyonix dalam perancangan untuk sesuatu yang lebih menarik!

Dalam satu temu ramah yang dilakukan Game Informer bersama CEO Psyonix, Dave Hagewood memberitahu bahawa mereka mempunyai sebuah projek “besar yang tertangguh” dan berharap mereka dapat berkongsi mengenainya pada masa akan datang.
“Kami mempunyai projek besar tertangguh yang sangat menarik”, kata beliau. Kata Hagewood lagi, “kami sentiasa berusaha untuk menyokong Rocket League, namun, kami juga sedang membangunkan projek baru, iaitu projek yang sangat besar dan menarik.”
Beliau menambah, Psyonix kini memiliki pasukan yang bukan sahaja mampu untuk menyokong Rocket League sepenuhnya, malah mampu untuk fokus kepada projek lain. Pasukan mereka ini telah berkembang, di mana ia memiliki pasukan yang lebih ramai jika dibandingkan ketika mereka pertama kali membina Rocket League.
Memetik kata-kata Hagewood:

“We have this massive backlog of really awesome things.
We’re trying to do this hybrid approach now where we put everything we can back into Rocket League, but are also developing new projects, new exciting things, that we we hope to reveal at some point.
We’re definitely all in on Rocket League, but we have a pretty large team, actually, compared to what it took us to build Rocket League in the first place. It’s more than what we actually need to be all in on Rocket League, to do almost everything we want to do to continue Rocket League. We do want Rocket League to be this base that kind of replaces that contract work revenue that kept us stable for so long.”

JomBaca: “Peminat Lebih Banyak Mempromosikan Rocket League Berbanding Kami” – Psyonix


Harga, Tarikh Pelancaran PS5 Di Malaysia Diumumkan – RM1,869, RM2,299, 11 Disember

Setelah sekian lama menanti, harga dan tarikh pelancaran PS5 untuk pasaran Malaysia akhirnya diumumkan oleh Sony Interactive Entertainment Singapore Private Limited (SIES).
PS5 Edisi Digital akan dipasarkan dengan harga RM1,869, manakala harga PS5 Edisi Disk pula ialah RM2,299. Kedua-dua edisi konsol ini akan dilancarkan pada 11 Disember 2020.
Pra-tempah akan dibuka bermula esok iaitu 12 November 2020.
Berikut ialah senarai 27 kedai tempatan rasmi yang disahkan oleh Sony yang membuka pra-tempah PS5:
SONY STORE KLCCSONY STORE THE CURVEALFA GAME CENTRECK MULTIMEDIA SYSTEMGAMER’S HIDEOUT SDN BHDGAMING GADGETS SDN BHDHEAVYARM U GARAGE STOREHG TIME ENTERPRISEIMPULSE INTERNET CAFE & BISTRO SDNMAGICGATE TECHNOLOGY SDN BHDMANOPANIQ MANAGEMENTMAXLINK INTEGRATED SDN BHDMICKY TRADINGMISSION WORLD ENTERPRISETINYROBOT SDN BHDALL IT HYPERMARKET SDN BHDPINEAPPLE COMPUTER SYSTEMS SDN BHDSONY CENTRE IMAGOSONY CENTRE MID VALLEY SOUTHKEYSONY CENTRE SUNWAY PYRAMIDSONY CENTRE MID VALLEY MEGAMALLSONY CENTRE KARAMUNSINGSONY CENTRE IOI CITY MALLSONY CENTRE LOW YAT PLAZASONY CENTRE VIVACITYSONY CENTRE QUEENSBAY MALLSONY CENTRE IPOH PARADE
Selain harga konsol itu sendiri, Sony turut mengumumkan harga untuk aksesori-aksesori tambahan yang ada untuk PS5. Berikut ialah harganya:
DualSense™ Wireless Controller (standalone) – RM349 PULSE 3D™ wireless headset – RM469HD Camera — RM279 Media Remote – RM149 DualSense™ Charging Station – RM149


Uncharted: Legacy of Thieves Collection Akan Dilancarkan Bulan Depan Untuk PS5, Harga RM209

Sony telah mengumumkan yang Uncharted: Legacy of Thieves Collection akan dilancarkan pada 28 Januari 2022 untuk PS5.
Harganya juga telah didedahkan, iaitu RM209.
Untuk pemain yang memiliki salah satu (atau lebih) daripada Uncharted 4: A Thief’s End, Uncharted: The Lost Legacy — digital atau disk — atau Uncharted 4: A Thief’s End & Uncharted: The Lost Legacy Digital Bundle, berpeluang untuk menaiktaraf ke Uncharted: Legacy of Thieves Collection (digital) dengan harga hanya RM40.
Walau bagaimanapun, untuk pemain yang memiliki Uncharted 4: A Thief’s End yang disedut melalui langganan PlayStation Plus, tidak layak untuk naik taraf tersebut.
Seperti yang diumumkan sebelum ini, game koleksi ini akan dilancarkan ke PC pada satu tarikh terkemudian selepas pelancarannya ke PS5 terlebih dulu. Tarikh pelancaran ke PC masih belum diumumkan.
Dalam kenyataan di PlayStation Blog, Sony telah mendedahkan beberapa ciri baharu yang ditampilkan ke dalam game ini. Antaranya ialah pilihan grafik/resolusi, waktu loading lebih pantas, audio 3D, dan haptic feedback serta adaptive triggers untuk controller DualSense.
Untuk grafik dan resolusi, terdapat tiga pilihan iaitu Fidelity Mode (4K, 30fps), Performance Mode (60fps), dan Performance+ Mode (1080p, 120fps).
Selain itu, Sony juga telah mengesahkan ura-ura sebelum ini iaitu online multiplayer yang ada dalam Uncharted 4 tidak akan dimasukkan ke dalam Legacy of Thieves Collection.

Uncharted: Legacy of Thieves Collection meggabungkan dua game Uncharted yang asalnya dilancarkan untuk PS4, iaitu Uncharted 4: A Thief’s End (2016) dan Uncharted: The Lost Legacy (2017) versi remastered dalam satu game koleksi.


The Elder Scrolls Online Percuma Untuk Sepanjang Minggu Ini Di PC Dan PS4

Bersedia untuk mengembara ke Tamriel!

The Elder Scrolls Online tidak dapat dinafikan bahawa ia merupakan antara siri MMORPG terbaik masakini dan ia boleh dicuba secara percuma untuk pemain-pemain di PC dan PS4 melalui sesi Free Play Weekend.
Melalui Free Play Weekend, pemain akan diberi akses penuh kepada dunia Elders Scrolls Online (tanpa DLC) beserta 500 Crown (matawang in-game) untuk dibelanjakan dan jika pemain berhasrat untuk meneruskan pengembaraan selepas sesi Free Play Weekend ini, sebarang pencapaian akan diteruskan.
The Elder Scrolls Online boleh dicuba secara percuma melalui Free Play Weekend bermula 16 November pada 1.01PM sehingga 21 November pada 12.59PM. PSN Plus tidak diperlukan bagi sesi ini untuk pengguna-pengguna PS4.
Sumber dari The Elder Scrolls Online.


Nintendo Menjual Lebih Banyak Game Zelda: Breath of the Wild Berbanding Nintendo Switch!

Nintendo boleh berbangga dengan hasil jualan Zelda: Breath of the Wild (BotW) dan Nintendo Switch. Tapi bila game terjual lebih banyak dari konsol – apa cerita?

Zelda: BotW merupakan game terlaris Nintendo bagi Switch, konsol dengan bilangan jualan terhebat di Amerika.
Zelda: BotW merupakan game dengan jualan terpantas bagi Nintendo, dan juga game Zelda paling pantas terjual setakat ini! Nintendo Switch pula merupakan sistem gaming yang paling pantas dijual Nintendo berbanding mana-mana perkakasan yang dikeluarkan mereka sebelum ini!

Here is a reference for those interested
First month hardware sales in the U.S. according to NPD
Switch is best opening ever for Nintendo pic.twitter.com/k1KnIiGgPd
— Daniel Ahmad (@ZhugeEX) April 14, 2017
Nintendo mengumumkan mereka berjaya menjual 906,000 unit Switch pada bulan Mac. Zelda: BotW pula berjaya dijual pada  925,000 unit bagi versi Switch dan 460,000 unit bagi versi Wii U.
Nintendo berkata, bilangan BotW yang terjual lebih banyak berbanding Switch mungkin adalah kerana terdapat pembeli yang mendapatkan versi limited edition untuk simpanan dan membeli versi biasa untuk dimainkan.
Ada juga yang membeli dahulu game tersebut kerana Nintendo Switch menghadapi masalah stok. Nintendo berkata mereka sudah melipatganda pembuatan Nintendo Switch dan menjangka untuk menjual 2 juta unit pada bulan Mac.


Resident Evil 7: Biohazard: Trailer Paparkan Pandangan Dari Kacamata Mangsa Diburu Makhluk Horror!

Tak cukup dengan Resident Evil 7 Demo: Beginning Hour yang dah cukup menyeramkan, kini saksikan trailer Point of View (POV) dari kacamata wanita dikejar makhluk seram!

Trailer kali ini khabarnya menampilkan sebahagian daripada gameplay Resident Evil 7: Biohazard itu sendiri. Tidak seperti Resident Evil 7 Demo: Beginning Hour yang lebih merupakan proof of concept, trailer ini memberikan gambaran tahap keseraman yang boleh korang hadapi nanti di dalam Biohazard!

Menurut Capcom, gambaran dalam video ini sengaja dikaburkan bagi meniru video tape yang boleh ditemui pemain semasa permainan game ini nanti. Game sebenar pastinya takkan sekabur begini.
Resident Evil 7: Biohazard akan diterbitkan pada Januari 2017 bagi platform PC, PS4 dan Xbox One dengan sokongan PlayStation VR bagi mereka yang bajet-bajet macho gitu. Pastikan korang cuba juga demo Resident Evil 7: Beginning Hour yang tersedia bagi pelanggan PS Plus di platform PS4.


DLC Hot Wheels Bakal Tiba Dalam Rocket League

Sebuah lagi DLC yang bakal membuat para pemain teruja!

Psyonix telah mengumumkan bahawa DLC yang bakal menggunakan jenama Hot Wheels akan dilancarkan dalam Rocket League. DLC ini bakal dilancarkan pada 21 Februari 2017.
DLC ini akan menampilkan dua kereta terbaru, yang kedua-duanya boleh dibeli secara berasingan, iaitu Bone Shaker dan Twin Mill III.

Ini pastinya satu pengumuman yang agak menarik memandangkan baru-baru, Psyonix juga telah mengumumkan bahawa mereka bakal membawakan kereta mainan sebenar yang bertemakan Rocket League. 12 jenis kereta mainan sebenar ini akan dilancarkan pada suku ketiga 2017 di Amerika Utara.
Dan mungkinkah juga, Psyonix dan Hot Wheels akan bekerjasama sekali lagi dalam mengeluarkan kereta mainan sebenar bertemakan Rocket League, dengan menggunakan jenama Hot Wheels? Hanya mereka yang ada jawapannya.

Baru-baru ini juga, Psyonix telah mendedahkan bahawa Rocket League telah memiliki 25 juta pemain berdaftar, serta 1 billion perlawanan telah dimainkan.


Atomic Heart: Ini Apa Yang Korang Perlu Tahu Kalau Nak Pra-Tempah

Atomic Heart merupakan sebuah game shooter action RPG yang dibangunkan oleh Mundfish dan diterbitkan oleh 4Divinity. Ia menjadi bualan ramai gamer selepas melihat trailer gameplay cukup menarik yang menggunakan sejarah alternate pasca Perang Dunia Kedua.

Atomic Heart akan dilancarkan pada 21 Februari 2023 untuk PC (Steam), PS5, PS4, Xbox Series dan Xbox One.
Dalam artikel ini, kami akan memfokuskan kepada butiran mengenai pra-tempah yang boleh dilakukan di Steam dan PlayStation. (Maaf pemain Xbox, Microsoft masih tak mahu bawa Xbox secara rasmi ke Malaysia).
Untuk PC, korang dah pun boleh pra-tempah di Steam. Harganya adalah RM189 (Standard), RM269 (Gold — game penuh dan Atomic Pass) dan RM299 (Premium — Gold, digital artbook dan weapon skin).
Untuk PlayStation Store, buat masa ini, mereka hanya akan membuka pra-tempah bermula Januari 2023. Walau bagaimanapun, korang dah boleh masukkannya ke dalam Wishlist dan harganya juga sudah didedahkan, jadi korang sudah boleh mula menabung.
Di PlayStation Store, harganya ialah RM299 (Standard), RM419 (Gold) dan RM459 (Premium).
Bagi yang pra-tempah, di kedua-dua Steam dan PlayStation Store, korang akan mendapat Labour & Science Weapon Skin Pack.
Untuk pasaran Asia, 4Divinity akan bekerjasama dengan EpicSoft Asia untuk mengedarkannya secara fizikal.
Untuk edisi fizikal, terdapat dua sahaja edisi iaitu iaitu Standard Edition (cross-gen PS4/PS5) dan Limited Edition yang masing-masing berharga RM319 dan RM489.
Berikut ialah apa yang korang akan dapat dengan membeli Limited Edition:

Pra-tempah edisi fizikal akan mula dibuka pada 19 Disember 2022, dan korang boleh pergi ke laman atomicheart.asia untuk ketahui kedai mana yang mengedarkan game ini.
Jadi, edisi mana yang korang akan pra-tempah?


Rainbow Six Siege Boleh Dimainkan Percuma Hujung Minggu Ini, Overwatch Pula Minggu Hadapan

Tidak tahu untuk memainkan game apa pada dua hujung minggu akan datang? Jom cuba dua game shooter yang sangat popular ini.
Kepada anda yang masih belum pernah bermain dua game shooter yang mendapat sambutan yang sangat hangat ini, dua hujung minggu ini pastinya adalah masa yang terbaik untuk mencuba Rainbow Six Siege dan Overwatch.

Dalam post yang yang dikeluarkan oleh PlayStation, game penuh Rainbow Six Siege keluaran Ubisoft akan boleh anda mainkan secara percuma di PS4 pada 11 hingga 13 November ini. Buat masa ini, tiada sebarang pengumuman Free Trial Weekend ini akan diadakan di PC dan Xbox One. Kami akan laporkan sekiranya terdapat penambahan info.
Dalam post tersebut, mereka mengatakan, menjelang DLC Operation Red Crow yang akan diperkenalkan pada hujung minggu ini, jumlah pemain aktif kini semakin bertambah – iaitu di sekitar 10 juta pemain.
[KEMASKINI]: Ubisoft telah mengumumkan bahawa Free Weekend Trial ini akan diberikan untuk pemain di PC juga. Apabila anda memainkannya pada hujung minggu ini, anda akan diberikan diskaun sebanyak 50 peratus di PC, dan 57 peratus di PS4 bagi membeli game penuhnya selepas sesi percubaan percuma ini tamat. Anda sudah boleh mula muat turun dan mainkannya sekarang, dan untuk pemain PS4, PlayStation Plus tidak diperlukan untuk bermain Multiplayer.

Pada hujung minggu hadapannya, cuba pula game shooter keluaran Blizzard Entertainment. Overwatch akan boleh anda mainkan secara percuma di PC, PS4 dan Xbox One dari 18 hinnga 21 November ini, seperti yang diumumkan dalam blog mereka.
Seperti juga Free Weekend Trial yang pernah mereka lakukan sebelum ini, ia akan memberikan anda kepada akses game penuh – lengkap dengan kesemua 22 Heroes, 13 map dan game mode. Semua progress yang anda peroleh pada hujung minggu tersebut akan boleh dibawa sekiranya anda memutuskan untuk membeli game ini.


Dead Rising 4 Leaked Lagi Kali Ini Dengan Footage Pulak!

Minggu ni penuh dengan leak sampai rasa macam disengajakan je! Tetapi aksi dari Dead Rising memang tidak mengecewakan!

Ini adalah kali kedua Dead Rising 4 leaked dan kali ini dari seorang user dari NeoGAF yang bernama Gwyn. Beliau telah mengeluarkan beberapa imej dan gif di forum tersebut. Jom tengok bagaimana rupa Dead Rising 4 kali ni! Ada yang macam Thor pun ada!
Siri Dead Rising memang tak pernah ada logik kadang-kadang.


Ini Mungkin Game PS5 Dengan Grafik Paling Realistik – Sampai Rasa Macam Nak Muntah

Game perlumbaan motosikal yang dibangunkan Milestone srl, Ride 4 sudapun dilancarkan ke konsol generasi lama tahun lalu.
Versi konsol generasi terkini pula telah dilancarkan pada Januari lalu, iaitu beberapa bulan selepas ia dilancarkan untuk konsol generasi lama.
Satu video yang dimuatnaik oleh Joy of Gaming di Youtube telah tular. Ia memaparkan gameplay Ride 4 di PS5 yang kelihatan sangat, sangat realistik.
Dimuatnaik dalam 4K60FPS, apa yang membuatkan video terasa seperti video perlumbaan sebenar adalah disebabkan ia memaparkan gameplay dari pandangan first-person.
Tidak pasti sama ada korang terasa juga, tapi penulis terasa pening macam nak muntah apabila menonton video ini kerana terasa seperti ia dirakam melalui GoPro dari penunggang motosikal sebenar.
Ketika artikel ini ditulis, video itu telah mengumpulkan lebih 2.8 juta tontonan.


Pokemon Sword & Shield: Boleh Beli or Boleh Blah!?

Pokemon Sword & Shield (SWSH) merupakan game core Pokemon yang ke-8 berlatarbelakang daerah Galar yang menerupai United Kingdom, diterbitkan eksklusif di Nintendo Switch pada 15 November 2019.
Penulis telah bermain Pokemon Shield selama 120 jam dan reviu ini bukanlah untuk dibandingkan dengan game pokemon lain dari francais sebelumnya.
Jalan Cerita – Hari Tergelap

Anda seorang Pokemon trainer yang bakal memulakan perjalanan sebagai Trainer terhebat seluruh Galar. Sebelum memulakan perjalanan, Trainer berjumpa dengan Sonia, seorang penyelidik muda yang sedang mengkaji tentang kisah ‘The Darkest Day’ beribu tahun dahulu. Sonia merupakan cucu kepada Prof. Magnolia dan membawa anda untuk memilih Pokemon pertama untuk memulakan perjalanan anda bersama seorang rakan sebaya bernama Hop.
Trainer dan Hop dapat memilih antara 3 starter Pokemon iaitu Sobble, Scorbunny dan Grookey. Maka Trainer pun sudah bersedia untuk memulakan perjalanan untuk melawan 8 gym dan mendapatkan kesemua lencana untuk beraksi di dalam Champion Cup menentang Leon, juara Champion Cup juga merupakan abang kepada Hop.
Dalam pertarungan battle antara Pokemon di Gym menentang Gym Leader, Pokemon dapat menggunakan kuasa Dynamax yang membuat pokemon bertukar lebih besar serta kuat sebanyak 3 gerakan sebelum kembali ke bentuk asal.
Setelah Trainer berlawan dari satu gym ke satu gym, sebuah kisah lama semakin terungkil mengisahkan kuasa Dynamax ini berkait dengan Hari Tergelap. Dalam seluruh daerah Galar, banyak artifak, lukisan dan ukiran menunjukkan 2 orang putera memegang sebuah pedang dan perisai melawan sebuah entiti ibarat raksasa.
Namun kisah ini mempunyai pelbagai versi yang telah diturunkan selama berkurun membuat Sonia bingung akan tentang cerita yang benar. Dengan pelbagai pertolongan dari Trainer dan Hop, Sonia dapat menyambungkan titik-titik cerita bahawa yang 2 putera ini sebenarnya adalah kuasa dari 2 Pokemon yang cuba melindungi dunia ini dan hilang setelah melawan entiti raksasa tersebut.

Selepas Trainer melawan kesemua 8 gym dan berjaya layak memasuki ke Champion Cup, Trainer berjumpa dengan Mr. Rose, President daerah Galar. Mr. Rose merupakan seorang yang bercita-cita tinggi untuk membawa daerah Galar ke era teknologi dan sumber tenaga yang tanpa had. Dengan itu, Mr. Rose cuba eksploit kuasa Dynamax sebelum bermulanya perlawanan Champion Cup dan telah berlakunya sebuah insiden yang tak diingini.
Gameplay
Leveling dan Evolve Pokemon
Penulis bermain story dan memakan masa dalam 27 jam untuk menghabiskan Champion Cup. Bermula dengan Pokemon low level tapi disebabkan ada exp share yang akan memberi 50% kepada Pokemon berada di dalam parti tanpa bertanding.
Kali ini pula Nintendo memperkenalkan Pokemon variasi Galar dari generasi lain dan evolusi kepada beberapa Pokemon yang sudah ada seperti Obstagoon dan Sir’Fetched.
Pokemon boleh dinaikkan level dengan memberi Candy yang boleh didapati dari max raid atau watts trader. Tak pun hantar untuk pokejobs seharian untuk menaikkan exp.
Menangkap Pokemon

Sebanyak 400 Pokemon boleh ditangkap dalam SWSH ini. Namun ada beberapa Pokemon yang perlu di-evolve melalui trade dan ‘breed’ antara 2 nurseri yang ada. Selepas mendapat kesemua 400 Pokemon ini, pemain akan mendapt shiny charm untuk menaikkan lagi kebarangkalian mendapat shiny Pokemon.
Penulis suka menangkap Pokemon dengan variasi jenis bola pokeball mengikut warna bola kerana efek corak bola apabila membaling keluar Pokemon nampak sangat ‘matching’ dan bergaya sekali.
Beberapa Pokemon adalah eksklusif antara versi Sword dan Shield dan memerlukan ‘trade’ untuk mendapatkannya. Jika nasib anda baik, menggunakan surprise trade mampu memberikan Pokemon yang belum di-register. Surprise trade memerlukan Nintendo Online Subscription (NOS) untuk mendapatkan Pokemon melalui internet. Trading pokemon dan battle card secara online juga memerlukan NOS tetapi masih boleh menggunakan local communication secara offline untuk trade pokemon apabila jumpa berdepan.
Sesetengah pokemon harus di ‘breed’ kan untuk mendapatkan form baby yang jarang berada di dalam Galar ini. Pemain boleh breed-kan pokemon natara 2 Nursery, satu di Route 5 dan lagi satu di dalam Wide Area.
Penulis menutup ‘auto-save’ sebab kadang-kadang terbuat benda yang terasa bazir or nak cuba beberapa eksploit seperti menangkap pokemon tersebut mengikut jantina yang dikehendaki, jadi, save sebelum lawan, kemudian dah lawan baru tengok jantina itu ngam ke tak. Kalau tak ngam, close application dan mula semula. Auto save akan save setiap kali pokemon ditangkap, jadi kot-kot la ter-eksiden baling masterball dekat Magikarp ke takdalah menyesal, ye dok?
Pokemon Home akan dilancarkan pada Januari 2020 nanti supaya pemain boleh transfer-kan Pokemon-Pokemon dari game lain seperti siri core Pokemon sebelumnya dan Pokemon Go. Maka, buat masa sekarang, pemain harus mencari kesemua 400 pokemon tersebut terdahulu.
Pengurusan Parti Pokemon

Sebanyak 6 Pokemon boleh dibawa ke dalam satu parti dan Pokemon lain yang ditangkap akan memasuki dalam ‘Box’ yang mempunyai 960 slot dibahagi kepada 32 kotak. Box boleh diakses dengan menekan butang R juga terus boleh masukkan Pokemon di dalam parti. Ini membuatkan persiapan berlawan Pokemon lebih senang apabila sampai di tempat tertentu mengikut cuaca.
Pacak Khemah dan Masak kari

Pacak je khemah di wild area atau mana-mana dan masak untuk diri dan Pokemon! Pemain juga dapat melawat camp orang lain di dalam server yang sama dan berkongsi bahan masakan untuk membuat kari bersama, namun pemain tidak dapat memasuki camp kawan walaupun ada notifikasi dari Y-comm.

Lebih daripada 100 jenis masakan kari boleh dibuat di camp. Kalau malas nak masuk bandar dan mencari Poke Centre untuk ‘rest’-kan Pokemon, dengan masak kari boleh memenuhkan kembali HP dan status Pokemon. Namun jika masakan hanya mendapat Bronze, PP tidak akan kembali penuh. Manakala masakan yang mendapat Silver dan Gold akan memenuhkan PP serta mendapat exp yang banyak serta pokemon akan bertambah lebih manja terhadap pemain.

Pemain juga boleh bermain poketoy (macam batang loceng kucing) dan baling bola main ‘fetch’ dengan pokemon untuk menaikkan friendship serta exp. Comel okay tengok Pokemon main kejar-kejar, ada Pokemon yang terlebih mana sanggup tolak pokemon lain nak sembang dengan tuannya. Kalau Pokemon tersebut pula baru join parti, kemungkinan besar mereka akan bergaduh, siap buli pun ada. Banyak telatah comel dan memorable masa camping ni!
Merayap Seluruh Galar
Berjalan-jalan seluruh daerah lebih senang sekarang dengan adanya train station dan flying taxi untuk pergi dari sebuah bandar ke bandar lain. Asalkan pernah sampai di bandar tersebut, pemain boleh ‘terbang’ ke destinasi tertentu dengan menggunakan flying taxi dari awal permainan. Jika pemain pernah berehat di camp NPC di dalam Galar, pemain turut boleh terbang ke tempat tersebut dari terbang ke bandar terdekat.

Pemain turut akan mendapat basikal selepas melawan gym pertama. Basikal boleh di-upgrade kepada turbo di wild area menggunakan Watts. Basikal tersebut juga boleh digunakan diatas permukaan air 3/4 pertengahan cerita. Tak payah menggunakan Pokemon untuk bergerak ke sana sini. Tapi alangkah best kalau dapat Pokemon berjalan sekali teman kita berjalan dari duduk dalam Pokeball sahaja.
Wild Area

Di dalam wild area (kawasan liar), Pokemon akan merayap berkeliaran sama ada akan lari dari pemain atau mengejar pemain! Pokemon yang lebih kuat mempunyai kebarangkalian yang lebih tinggi untuk menjadi lebih agresif terhadap pemain dan lebih susah untuk ditangkap apabila dijumpai.
Sesetengah Pokemon akan berada di level yang lebih tinggi dan tidak boleh ditangkap jika belum mempunyai jumlah badge dari gym. Kalau la kata nak shiny hunt tetiba terserempak dengan pokemon yang lebih tinggi level, mampu menangis je la tak dapat tangkap. Jadi, lebih baik habiskan story mode kemudian lepak-lepak dalam wild area.
Konsep ini diambil dari game Pokemon Let’s Go, di mana pemain dapat melihat Pokemon tersebut berkeliaran dalam semak samun. Ada juga beberapa Pokemon sembunyi di dalam semak samun tersebut. Setiap divisi di dalam wild area akan mempunyai seekor pokemon yang akan spawn sekali setiap hari sehingga ia dilawan.
Pokemon akan spawn di tempat tertentu mengikut cuaca hari tersebut. Jadi, rajin-rajin semak pokedex apa yang boleh ditangkap hari ini kalau pernah terjumpa dengan pokemon tersebut, kalau terlepas/terbunuh, kena tunggu hari lain (melainkan exploit tukar tarikh pada konsol).
Dalam wild area ni juga terdapat banyak loot yang boleh dikutip, sesetengah loot drop secara konsisten dan akan spawn setiap hari contoh batu-batu evolusi di Lake of Outrage. Kalau berada dalam sesi online, sembang dengan pemain lain akan memberi bahan masakan, kalau ada banyak sangat atau terlebih, jual saja untuk mendapatkan duit.
Dalam wild area mempunyai currency yang dipanggil sebagai ‘watts’. Watts boleh diperolehi dari mengutip di den raid, yang tidak aktif sebanyak 200 dan aktif sebanyak 2000 sekali setiap hari. Ada juga pokemon yang mempunyai aura ibarat ‘elektrik’ di dalam wild area yang akan memberi 295 watts apabila dikalahkan atau ditangkap. Pokemon yang mempunyai aura watts ini juga turut lebih kuat daripada pokemon yang dijumpa secara random.
Berjumpa dengan Watt Trader di keliling Wild Area ini untuk membeli gerakan TR untuk dipelajari Pokemon dan pokeball seperti dusk ball, heal ball, net ball dan lain lain lagi. Inventori Watt Trader akan bertukar setiap hari dan terdapat 7 orang Watt Trader di dalam Wild Area ini menjual barang yang berlainan.
Kosmetik
League card yang boleh di-custom mengikut citarasa sendiri.
Dalam game ini jangan ceritalah duit banyak mana dapat, sementara habis main story duit ada kira-kira 800,000 coins gitu. Buat apa dengan duit itu? Selain beli pokeball dengan potion, shoppinngg bajuuuu!
Setiap bandar besar akan ada kedai baju dengan pelbagai fesyen. Ada juga jersi yang dijual dalam stadium-stadium. Rasa mahal 18 ribu tapi duit banyak jangan ceritalah tukar fesyen mau setiap hari. Selain itu, boleh pula tukar gaya rambut dan solekan, sekali tukar 3000. Kalaulah Gamefreak dapat menambahkan lagi plihan baju dan stail di masa akan datang, jadi takdalag rasa bosan dengan apa saja baju yang ada.
Setiap pemain juga dapat membuat ‘League Card’ sendiri dan boleh bertukar dengan pemain lain. League card tersebut boleh di-custom-kan di Pokecentre mengikut kreativiti pemain. League card tersebut juga menunjukkan stats pemain tersebut.
Y-Comm

Y-Comm merupakan menu untuk connect kepada pemain lain secara lokal offline atau online. Untuk notifikasi dan aktiviti paling terkini oleh rakan lain, memerlukan NSO untuk connect kepada internet. Jika ada member yang baru join raid, anda akan mendapat notifikasi dan boleh join sekali jika belum penuh. Tetapi ada kala notifikasi ini agak perlahan dan tak boleh join rakan. Fungsi Y-comm ini masih agak lemah dan boleh diperbaiki, kekadang boleh buat geram penulis nak refresh feed secara online juga.
Lagi satu fungsi yang sering penulis guna adalah ‘surprise trade’. Menukar pokemon secara random dengan sesiapa dan mengharapkan kalau boleh mendapatkan pokemon dari negara/bahasa lain untuk di-‘breed’ supaya mendapat shiny. Ramai pemain Jepun dan Korea memberi pokemon yang kuat dan juga versi eksklusif.
Post Game
Battle Tower

Battle Tower merupakan tempat untuk pemain berlawan dengan NPC dan pemain lain. Semua Pokemon akan dilaraskan kepada level 50. Pemain boleh memasuki perlawanan Single (3 pokemon) atau Doubles (4 pokemon) sambil menaikkan rank untuk mendapatkan Battle Points (BP) dan ganjaran lain lagi. Lebih banyak win streak, lebih lumayan ganjarannya.
Masa inilah nak challenge diri sendiri tengok betul tak pandai memilih pokemon dengan set up passive atau offensive menentang pokemon berlainan gerakan type.
Set Up Kompetetif
Selepas menghabiskan game pula, pemain dapat menggunakan Judge system a.k.a IV Checker untuk mengetahui kekuatan individu pokemon dengan berlawan Leon di Battle Tower.
Pokemon yang mempunyai ‘nature’ tertentu boleh ditukar dengan menggunakan mint candy yang boleh dibeli di Battle Tower menggunakan BP. Nature yang berlainan memainkan peranan stats mana yang lebih kuat dan dikehendaki oleh pemain sendiri. Tak perlu untuk breed pokemon di nurseri sampai beratus telur untuk dapakan nature yang diingini.
Pokemon yang sudah berada di level 100 boleh di hantar untuk Hyper Training menggunakan Bottle Cap untuk menaikkan IV tertentu. Pokemon juga boleh menggunakan PokeUniversiti (di pokemon centre) untuk menaikkan lagi stats EV. Pemain juga boleh ‘belajar kembali’ gerakan pokemon yang pernah dilupakan di pokemon center.
Event Max Raid

Bila jalan-jalan di dalam Wild Area, kekadang nampak beam merah atau ungu di langit. Itu bermaksud ada ‘den’ raid yang aktif menunggu untuk dilawan! Portal-portal raid yang dikenali sebagai ‘den’ boleh diaktifkan di kawasan wild area menggunakan wishing piece. Sebanyak 99 raid den ada di dalam wild area.
Max Raid Battle boleh dimain seramai 4 orang berlawan pokemon dalam bentuk Dynamax. Max Raid boleh di solo namun kemungkinan lebih ‘challenging’ dengan pertolongan lagi 3 orang NPC. Sesetengah den mempunyai ‘rare’ spawn untuk pokemon berbentuk Gigantamax. Beberapa jenis Gigantamax akan diperkenalkan lagi pada masa akan datang sebagai event.
Dynamax membolehkan pokemon anda bertukar kepada saiz gergasi. Dynamax hanya boleh digunakan sekali di dalam battle dan akan kekal sebanyak 3 kali untuk semua pokemon yang berada di dalam game ini.  Kalau Dynamax gergasi, gigantamax ini apa pula? Haa, sesetengah pokemon mempunyai versi yang lebih unik, bukan sahaja bertukar saiz dan mempunyai gerakan eksklusif ‘G-Max Move’. G-Max Move adalah lain daripada move yang ada pada Dynamax move dan mempunyai impak kepada perkelilingan.
Kesimpulan – BOLEH BELI or BOLEH BLAH!?

Game ini mempunyai cerita yang pendek dan ringkas, ada juga beberapa babak yang memorable tapi akhirnya ceritanya ringkas saja. Perlawanan menentang NPC senang dan kemudian makin menjadi lebih susah sebaik sampai ke Champion Cup. Selepas habiskan game, baru rasa ‘free’ nak tangkap kesemua 400 pokemon tapi takdalah senang seperti yang disangka.
Mempunyai langganan NSO lebih senang sebab apabila raid mesti ada member datang tolong masuk atau menggunakan surprise trade untuk mendapatkan pokemon. Kebanyakan pokemon yang diberikan dari surprise trade selalunya dari negara/bahasa lain boleh digunakan untuk ‘shiny hunt’ menggunakan Masuda Method untuk breeding.
Penulis banyak meluangkan masa main raid dan pusing pusing wild area mencari pokemon yang power-power dan gempak untuk bermain di dalam kompetitif nanti.
Ini merupakkan game core pertama dari francais Pokemon selepas keluaran siri Let’s Go yang lebih menyurapai Pokemon Go di Nintendo Switch. Penulis rasa banyak lagi potensi untuk game ini lebih bagus namun ia masih menyeronokkan dan tidak beberapa membosankan lebih-lebih lagi bermain bersama kawan.
+ Story yang senang
+ Gameplay sesuai untuk pemain baru
+ Multiplayer yang seronok
+ Aktiviti postgame maxraid
+ Pilihan kosmetik/fesyen
+ Boleh trade pokemon & league card secara lokal tanpa internet
+ Grafik dan overworld menarik di Wild Area
+ Pokemon camp dan memasak kari menambat hati
+ Kurang grind membuat pokemon bersifat kompetitif mengikut kehendak
– Story sedikit pendek dan ringkas
– Y-comm kurang efektif
– Tidak boleh camping dengan kawan dalam Wild Area
– Cuaca yang menyebabkan Pokemon di Wild Area spawn pada hari tertentu
– Memerlukan Nintendo Online untuk surprise trade dari negara luar dan mencari orang bermain raid
– Kena tunggu pokemon home lancarkan pada 2020 untuk transfer pokemon lama


Umum Kerjasama Dengan Razer, Microsoft Akan Bawakan Sokongan Keyboard/Mouse Ke Xbox One Tidak Lama Lagi

Khabar angin sebelum ini yang mengatakan Microsoft dan Razer sedang bekerjasama untuk membawakan sokongan keyboard dan mouse ke Xbox One nampaknya adalah benar.

Microsoft baru sahaja mengeluarkan satu kenyataan baru, mengumumkan yang keyboard dan mouse akan dibawakan ke dalam Xbox One melalui program Xbox Insider dalam beberapa minggu akan datang.
Xbox Insider merupakan program yang membenarkan para pemain untuk mencuba dengan lebih awal fungsi-fungsi terbaru yang bakal ditampilkan ke dalam Xbox One, sebelum ini dikeluarkan kepada semua pengguna Xbox One. Kadang-kala, terdapat juga beberapa game yang boleh dicuba sebelum ia dikeluarkan ke Xbox One atau Windows PC.
Dalam kenyataan terbaru itu, Microsoft mendedahkan bagaimana sokongan keyboard dan mouse akan disajikan ke dalam Xbox One. Kata mereka, sokongan ini tidak dibawakan secara default untuk semua game, tetapi bergantung kepada pembangun game masing-masing untuk membawakan sokongan tersebut ke dalam game mereka ataupun tidak.
Microsoft ingin memberikan kebebasan penuh kepada pembangun untuk meletakkan sokongan tersebut ataupun tidak, dan percaya bahawa hanya pembangun game itu sendiri yang tahu sama ada game mereka sesuai ataupun tidak untuk mempunyai sokongan ini.
Satu-satunya game yang diumumkan setakat ini yang akan membawakan sokongan keyboard dan mouse ialah Warframe.
Selain itu, kenyataan itu turut mengumumkan kerjasama antara Microsoft dengan Razer. Kata Microsoft, boleh dikatakan kesemua keyboard dan mouse, sama ada yang berwayar atau wayarles, boleh digunakan untuk sokongan ini di Xbox One. Namun, kerjasama bersama Razer ini adalah untuk membawakan pengalaman sokongan yang terbaik untuk para pemain.
“Kami telah bekerja rapat dengan studio dari semua saiz untuk memastikan pengalaman keyboard dan mouse di konsol menyeronokkan, adil dan diseimbangkan dengan betul, dan tidak sabar untuk memperkenalkan lebih banyak game dengan sokongan input mouse dan keyboard pada masa hadapan,” kata Microsoft.
Lebih banyak info akan didedahkan oleh mereka tentang sokongan ini pada 10 November nanti.

Apa pandangan korang mengenai sokongan ini kepada konsol? Kongsikannya di ruangan komen!


DLC Terakhir Battlefield 1 Akan Bawakan Mode Baru, Air Assault; 5 Map Baru

Manfaat untuk Premium Pass dalam Battlefield 1 nampaknya bakal menemui titik penghujungnya.

DLC terakhir untuk Battlefield 1, digelar Apocalypse, bakal ditampilkan kepada pemain yang melanggan Premium Pass pada Februari ini nanti. DLC ini akan membawakan lima map baru.

Map-map yang bakal dibawakan itu ialah Passchendaele, Caporetto, River Somme, Razor’s Edge dan London Calling. Lebih menarik, Razor’s Edge dan London Calling ialah dua map eksklusif untuk gamemode serba baru, iaitu Air Assault – membawakan pertempuran hanya di udara.

Selain itu, antara senjata yang diperkenalkan dalam DLC ini adalah parang, 6 senjata api (setakat ini hanya Chauchat-Ribeyrolles SMG baru didedahkan), serta gajet baru seperti AA Rocket Gun. Kenderaan baru pula ialah dua bomber baru iaitu Hansa Brandenburg GI dan the Airco DH10.

Korang boleh layari laman rasmi untuk DLC Apocalypse ini di sini.


Plants vs Zombies: Garden Warfare 2: Boleh Beli or Boleh Blah!?

Adakah Plants vs Zombies: Garden Warfare 2 (PvZ:GW2) ini epik seperti yang dijanjikan oleh penulis sejak sebulan yang lalu ataupun ianya indah khabar dari rupa? Boleh Beli or Boleh Blah!? Jom terjah reviu dari penulis ini.

YA, seperti yang dijanjikan penulis ini dia reviu permainan video kiut miut, PvZ:GW2! Apa yang best? Apa yang hampeh? Jom penulis bentangkan semuanya!
Benda Tak Best Yang Pertama!
Seperti biasa, penulis selalu mencari kelemahan atau benda yang hampeh pada setiap permainan video. Kenapa? Sebab penulis percaya tidak ada satu permainan video yang tidak ada cacat celanya. PvZ:GW2 juga tidak lari daripada isu-isu yang mencacatkan daripada Beta yang masih tidak diperbaiki dalam full game ini.
Sistem Party untuk bermain dengan kawan-kawan perlu diperbaiki lagi kerana pemain masih tidak dapat masuk Party bersama-sama untuk bermain secara co-op. Default setting dalam sistem Party adalah ‘Invite Only’ berbanding dengan ‘Friend Only’ membuatkan sistem ini leceh dan rumit. Pemain perlu mengubah setting ini di hub Backyards. Walaupun setting ini diubah, ianya masih memberi masalah untuk pemain ingin bermain secara Party.

Ada Lagi Benda Hampeh Ke?
Ya, penulis menganggap isu berikutnya ini adalah masalah terbesar dalam PvZ:GW2! Elemen Single Player Campaign yang dibentangkan pada E3 2015 dahulu dimana pemain TIDAK memerlukan capaian internet untuk bermain mode Single Player telah dirombak! Pada minit terakhir, EA dan PopCap Games bercadang untuk pemain memerlukan internet untuk mengakses permainan ini!
Jika korang tidak ada talian internet tetap atau memakai internet berkuota, penulis cadangkan tidak perlulah bermain PvZ:GW2. Konsep ini sama sahaja dengan permainan video keluaran dari syarikat EA, Need For Speed 2015 – perlu ada internet untuk membuat semua aktiviti dalam permainan ini.

Single Player Dia Best Tak Bro?
Bercerita tentang Single Player Campaign pula, pada mulanya penulis berasa seronok kerana benda ini tidak ada pada siri PvZ yang pertama. Tetapi sayangnya penulis tidak dapat apa yang diidamkan dalam mode Single Player ini.
Dalam Single Player Campaign ini, pemain akan bermain dalam bentuk ‘chapter’, dimana pemain akan menghayati setiap karakter dan misi yang diberi. Plot dan pembentukan karakter adalah bergantung kepada pilihan watak, Plants ataupun Zombies yang mempunyai gimik dan ciri masing-masing. Malangnya, walaupun penulis terhibur dengan lawak, kiut miut, seram, dan macam-macam lagi – misi yang diberikan dalam Single Player Campaign sebenarnya adalah diambil dari misi multiplayer yang diubahsuai untuk dimainkan secara solo.
Misi-misi yang diberi adalah seperti menjaga sesuatu tempat dalam masa yang diberikan, cari musuh tertentu, pergi kutip item X dan bawa item tersebut ke tempat Y. Malangnya, benda ini adalah hampir sama dengan apa yang dimainkan di arena Multiplayer dan tiada keunikan yang ada pada Campaign.
Penulis mengharapkan campaign yang lebih baik daripada ini, tapi apakan daya, mungkin sebab PopCap tidak cukup masa untuk membuat Campaign epik macam filem Disney Pixar ataupun letak sekadar untuk menjadikan permainan video ini nampak ‘complete’.

PvZ Segar Dari Ladang!
Penulis nak bagitau awal-awal, kalau korang pernah bermain PvZ yang pertama, korang tak perlu cakap banyak – permainan ini adalah #wajibmain #GOTY2016confirmed. Bila je korang mula main PvZ:GW2 ini, korang tidak akan tengok lagi siri pertama dia, GUARANTEED, 120 persen. Lagi best, semua item, karakter dari PvZ boleh diimport masuk ke PvZ:GW2 ini! Kan bonus tuh bagi kipas-susah-mati PvZ!
Bagi korang yang baru nak main permainan ini memang sangat penulis galakkan. Bak kata omputeh, dont judge the book by it’s cover. Untuk pemain yang baru berjinak dengan siri ini, korang tidak perlu risau kerana korang masih boleh bertanding dengan veteran PvZ, kerana karakter dalam permainan ini semuanya begitu well balanced!

Pembaharuan dan Pembaikan Yang Berterusan!
Benda-benda yang baik memang dinantikan para pemain. Apa benda yang diperbaikkan lagi tu? Well, dalam mode kompetitif multiplayer beserta single player yang lain, korang boleh bermain dengan kawan-kawan (sampai 4 orang dalam 1 party) dalam hampir semua mode yang ditawarkan dalam PvZ:GW2 ini. Ada Story Campaign untuk 2 pihak (Plants dan Zombies), Backyard Battlegrounds, Multiplayer, Garden / Graveyard Ops, Easter Egg, Crazy Target Practice dan ke semua ini boleh korang mainkan beramai-ramai dalam 1 Party.
Story Campaign seperti yang penulis sudah terangkan bukanlah point yang kuat dalam PvZ:GW2 ini. Multiplayer mempunyai Team Vanquish (ala-ala Team Deathmatch), Gnome (Salah seorang pemain akan membawa ‘bom’ untuk letupkan 3 ‘base’ pihak lawan dan cuba untuk bertahan ‘base’ dari pihak lawan), Vanquish Confirmed (ala-ala Kill Confirmed), dan paling penulis suka, Turf Takeover, dimana pemain akan bergerak dari point A ke point B dengan bermacam-macam halangan yang ada di antaranya.
Sudah bosan dengan Multiplayer? Korang boleh pergi ke Backyard Battleground untuk melihat status, tukar ‘settings’, ubahsuai karakter, bermain santai-santai dan lain-lain lagi. Masih bosan? Di Backyard Battleground juga ada Easter Egg, Crazy Practice, dan banyak lagi game modes yang membuat penulis berasa bermain permainan video ini sentiasa ‘fresh’.
Tengok, banyak kan mode yang ditawarkan oleh PvZ:GW2 ini ? Penulis sendiri pun sudah blur dengan apa yang patut nak buat, dengan tawaran yang teramat banyak ini!

Apa Beza Campaign Dengan Battle Backyard Ini?
Ok. Dalam Campaign, pemain boleh bermain secara solo ataupun dengan Party. Untuk bermain Campaign ini, pemain perlu berjumpa dengan watak yang ada ‘mission’ di atas kepala diorang untuk memulakan misi. Misi tersebut bergantung kepada apa yang ditawarkan oleh watak tersebut.
Battle Backyard ini pula adalah aktiviti santai-santai dimana pemain boleh membuat aktiviti yang terdapat pada Backyard ini. Contohnya mencari Easter Egg dan Crazy Practice. Disinilah pemain boleh mencari Easter Egg macam ‘gnome’, aktiviti ‘side quest’, dan macam-macam lagi sampai penulis letih nak tulis semua yang ada kat sini!Korang digalakkan untuk menjelajah sendiri Backyard ini untuk merasa lagi kenikmatan ‘ummmppphhhhh’!

Apa Lagi Yang Best?
Ofkos la ada lagi, terutama sekali di bahagian Multiplayer ini. Seperti yang penulis ceritakan masa Beta hari itu, ada level dan map yang mempunyai gimik yang tersendiri yang bukan saja-saja je gimik dia.
Antara gimik yang ada adalah level dan map yang mempunyai graviti sifar dimana pengguna berasa ‘slow’ dan membuat korang lagi ringan, seperti lompat lagi tinggi, peluru datang lagi lambat! Ada juga gimik ribut pasir dimana penglihatan pemain menjadi terhad dimana ianya teramat susah untuk pemain mencari musuh (tetapi boleh digunakan sebagai ‘surprise attack’), dan gimik portal, dimana pemain akan memasuki level dan map secara rawak, dengan gimik-gimik yang ada pada level tersebut.
Macam ini, Battlefield dengan Call of Duty pun kalah kan? HA HA HA tapi apa pun ini la uniknya Plants vs Zombie Garden Warfare 2 ini yang jarang ada pada permainan video yang lain.
Contoh portal yang terdapat dalam satu level multiplayer dimana pemain bleh memasuki pelbagai level dan gimik yang terdapat pada portal tersebut
contol level graviti sifar dimana pemain boleh melompat lagi tinggi, peluru menjadi lagi lambat dan gerakan karakter menjadi lagi lambat dari sebelum ini
contoh ribut pasir dalam satu level dimana pandangan pemain menjadi terhad, dan ini jugak boleh membuat ‘surprise attack’

Sudahnya, Bagaimana Peperangan Laman Ini Akan Berakhir?
BOLEH BLAH!
Kepada pemain-pemain dari Battlefield, Call of Duty dan seumpamanya, jika korang menganggap permainan ini sebagai game shooter pengganti, penulis cadangkan untuk tidak membeli PvZ:GW2 ini kerana corak permainannya memang berlainan dari permainan video korang. Ia juga tidak sesuai untuk shooter fans yang tidak boleh pergi dengan benda-benda kiut-miut ini.
BOLEH BELI!
Sebagai penutup, Plants vs Zombie Garden Warfare 2 menambahbaik francais game yang sememangnya terbaik disertakan dengan tambahan benda-benda baru. Ia juga sesuai untuk pemain yang baru nak biasakan diri dengan siri ini.
Keputusan: BOLEH BELI or BOLEH BLAH!?

– Korang menganggap game ini adalah pengganti permainan video macam Battlefield, Call of Duty dan lain-lain.
– Tidak boleh melayan benda kiut-miut dalam permainan video korang.
– Tiada capaian internet tetap atau menggunakan internet berkuota.
– Bermain secara solo, sebab korang digalakkan untuk bermain game ini bersama kawan-kawan kerana design permainan video ini.
+ Veteran/otai dari siri pertama. Musti Beli. #GOTY2016Confirmed!
+ Sesiapa sahaja yang ingin cuba bermain permainan video bergenre shooter kerana game ini sangatlah accessible kepada yang baru berjinak dengan genre shooter.
+ Suka benda kiut miut.
+ Bermain dengan kawan-kawan.
+ Suka banyak benda nak dibuat, menjelajah apa yang ada dalam permainan video ini.


Mungkinkah Ucapan “Happy Holidays PlayStation” Dari Sony Ini Mengacah Tentang PS5?

Masuknya ke tahun 2019 nanti, PS4 bakal memasuki tahun keenamnya.

Semestinya, tahun 2018 telah membawakan kita kepada banyak berita, sama ada sahih atau sekadar khabar angin tentang konsol generasi seterusnya dari Sony, atau boleh kita panggil sebagai PS5.
Terbaru, satu lagi spekulasi telah muncul tentang PS5 yang kini sedang hangat dibincangkan oleh para peminat PlayStation. Sony baru-baru ini telah mengeluarkan satu Theme baru untuk PS4 bagi meraikan musim percutian akhir tahun — dengan ucapan “Happy Holidays PlayStation”.
Apa yang menarik tentang ucapan ini adalah bentuk huruf “S” yang digunakan dalam perkataan “PlayStation”. Jika dibandingkan dengan huruf “S” dalam “Holidays”, ia berbentuk seperti biasa, namun “S” dalam “PlayStation” kelihatan seperti nombor 5.
Para peminat terbahagi kepada dua. Ada yang berspekulasi dengan mengatakan yang nombor 5 itu kemungkinan Sony akan memperkenalkan PS5 buat kali pertama menjelang awal tahun 2019. Ada yang lebih realistik dengan mengatakan yang nombor 5 itu menandakan yang PS4 baru sahaja mencecah usianya yang ke-5.
PS4 dilancarkan di Amerika Utara pada 15 November 2013, dan di rantau lain pada 29 November 2013. Konsol ini dilancarkan ke Jepun sedikit lewat, iaitu pada 22 Februari 2014.

In the new PS4 Holiday Theme, the S in PlayStation is a 5…PlayStation 5. Compare to the S in Holidays #PS4share pic.twitter.com/MG5GFhzuyd— Zimm804 (@Zimm804) December 19, 2018

Apa pula pandangan korang? Ini Sony sedang mengacah untuk PS5 atau umur PS4 yang dah mencecah 5 tahun?


E3 2016: Bethesda Acah-Acah Wolfenstein Baru Semasa Perasmian Press Conference?

Tadi semasa perasmian press conference Bethesda, pemerhati-pemerhati di internet telah perasan sesuatu yang aneh, dan ianya mungkin berkaitan Wolfenstein!

Sebagai gimik pelancaran press conference mereka tadi, Bethesda Softworks memulakannya dengan memaparkan bootup sequence PC dari zaman MS-DOS! Klip tersebut membariskan beberapa game titles daripada katalog lama Bethesda beserta tarikh pelancarannya, tetapi terdapat satu nama tanpa tarikh di sebelahnya!

New_Colossus
Terletak selepas Wolfenstein: The New Order (2014) dan prekuelnya Wolfenstein: The Old Blood (2015), dan sebelum keempat-empat game Doom – nama ini menimbulkan pelbagai spekulasi!
Frasa ‘The New Colossus’ dijangka menggambarkan episod Wolfenstein yang akan datang berikutan penggunaan frasa tersebut di dalam sebuah puisi yang disyairkan oleh B.J. Blazkowicz, hero Wolfenstein: The New Order.
Bagaimanapun, ianya mungkin juga hanya Easter egg bagi mereka yang menyudahkan game tersebut dengan memetik babak terakhir di dalam Wolfenstein: The New Order. Studio MachineGames tidak pula berada bersama Bethesda di E3 tahun ini, tetapi khabarnya studio tersebut sedang mencari kakitangan bagi membikin sebuah game first-person!


FIFA 16 Youth Championship: Infinite_Aramis Bawa Pulang RM1000!

Tak cukup dengan kemenangan beliau di Match Viewing Party Final Piala FA 2016, Infinite_Aramis sekali lagi membuktikan kehebatan beliau!

JomBaca: FIFA 16 Youth Championship: Menang Sehingga RM1000 Di Hari Belia Negara!

Ahad lepas, sempena Hari Belia Negara anjuran Kementerian Belia dan Sukan, GamesBond telah menganjurkan pertandingan FIFA 16 Youth Championship. Acara yang merupakan sebahagian daripada inisiatif kerajaan memupuk bakat e-sport di kalangan belia ini menawarkan hadiah wang tunai yang lumayan!

Lihat saja jumlah para peserta yang hadir! Kesemua 128 slot habis dipenuhi dengan peserta yang inginkan hadiah utama bernilai RM1000 itu! Dan semuanya berlangsung tanpa sebarang masalah – setiap peserta mempamerkan dedikasi dan disiplin masing-masing bagi menjayakan pertandingan ini!

Seperti biasa, pertandingan kali ini juga telah menarik penyertaan daripada banyak clan-clan FIFA Malaysia yang ternama seperti Infinite, Kickers, WTF, Myfes, Immortal, Prodigy dan BANYAK lagi! Ramai juga yang datang kerana ingin test power dan menikmati keseronokan berlawan menentang team-team FIFA ternama ini.

Akhirnya tiba ke kemuncak pertandingan – final bagi FIFA 16 Youth Championship. Infinite_Amtuah telah bertemu Infinite_Aramis. Ternyata perlawanan sengit. Korang boleh tengok sedutan perlawanan tersebut di bawah. Maaf, kitorang hanya sempat merekod satu perlawanan sahaja. Janji korang boleh tengok skill diorang nih bermain macamana, ye tak?

Akhirnya, Infinite_Aramis berjaya merangkul kemenangan ke atas Infinite_Amtuah. Pengumuman rasmi pemenang telah diadakan dan masing-masing menerima wang tunai masing-masing beserta sijil penyertaan rasmi dari Kementerian Belia dan Sukan!
Infinite_Aramis muncul Johan dan membawa pulang RM1000!
Infinite_Amtuah sebagai Naib Johan membawa pulang RM500.
Kickers_Shige di tempat Ke-3 pula memenangi RM250
Pemenang-pemenang bagi tempat ke-4 hingga ke-8 adalah Wtf _ixz, My_fes warrior, Immortal_Vader, Infinite_Leomes dan Prodigy_Amirul A – masing-masing membawa pulang RM50 dan sijil penyertaan.

Kami dari JomGaming mengucapkan syabas kepada Gamesbond, Kementerian Belia dan Sukan; dan E-Sports Malaysia kerana telah berjaya menghasilkan satu event yang awesome ini! Lain kali jemput lagi ya!


Rocket League: AquaDome – DLC Terbaru Akan Bawa Anda Menyelam Ke Dasar Laut

Tidak cukup dengan DLC Octagon, Rumble, Hoops dan banyak lagi DLC yang tidak terkira, kali ini DLC yang lebih menarik telah diperkenalkan.

Terkini, Psyonix telah memperkenalkan DLC terbaru yang bakal menemui para peminat pada Oktober ini – AquaDome. Ia bakal menampilkan sebuah arena percuma terbaru yang bertema dan berlatarbelakangkan dasar laut yang sungguh indah.
DLC ini juga akan membawakan dua kereta terbaru, iaitu Triton dan Proteus, yang mana masing-masing akan berharga USD1.99 (~RM8).
Jom layan trailer ini:

[KEMASKINI]: Tarikh pelancaran AquaDome telah diumumkan, iaitu DLC ini akan menemui para pemain pada 4 Oktober ini.

Surprise! #AquaDome splashes down on October 4! Check out our dedicated web page with all the details! https://t.co/AwEySXknL1 pic.twitter.com/IN9zC1steb
— Rocket League (@RocketLeague) September 29, 2016


Resident Evil 7 BioHazard: Collectors Edition – Kotak Muzik Berpuaka dan Cucuk Masuk ‘Jari’ USB

Peminat siri Resident Evil (RE) dan horror in general pasti akan menyukai Collectors Edition RE7 eksklusif untuk GameStop. Sesiapa yang mencuba demo Resident Evil mesti dapat feel barangan di dalam bundle ini yang amat creepy-pasta.
Bundle ini berharga $180 (RM 740+/-) dan dijual eksklusif di GameStop buat masa sekarang. Di dalam bundle ini terdapat kotak muzik berbentuk rumah setinggi 8 inci seperti yang dimain dalam demo RE7 tersebut. Kotak muzik itu juga memainkan sebahagian daripada lagu tema rasmi “Aunt Rhody”, diiringi dengan lampu LED yang berkelip mengikut lagu.
https://www.youtube.com/watch?v=a0afsn_W5rk
Kepada mereka yang bermain demo pasti akan menyukai ‘Jari patung dummy‘ yang dijumpai di dalam laci walaupun asalnya tidak ada apa-apa fungsi. Ha, kali ini jari ini mempunyai fungsi sebagai USB 4 GB. Best nih kalau dapat tunjuk kepada rakan ada jari keluar dari port USB korang.
Jari dummy yang dijumpai oleh penulis di dalam demo RE:7
Korang boleh menyimpan ‘jari’ tersebut di dalam kotak ‘VHS tape box’ yang ikonik di dalam demo tersebut. Antara barang ikonik yang korang boleh dapat adalah Litograf menunjukkan keluarga Baker dan sebuah ‘nota’ menyeramkan dari mereka.
Semestinya korang akan dapat game RE7: Biohazard di dalam steel case. Packaging bundle ini saja pun dah cukup eerie dengan imej seseorang melihat luar tingkap. Ceghing dak bulu roma hangpa takat tengok ni ja? RE7: CE ni direka oleh Project Triforce dan akan mula dijual pada Januari 24, 2017.
Buat masa ini, CE ini hanya boleh didapatkan di Gamestop, Amerika Syarikat. Berdoalah kita agar dapat juga CE ini masuk ke pasaran Malaysia buat mereka yang die-hard fan RE.


Pengaktifan Akaun Melalui Telefon Akan Berkuat Kuasa Bagi Mod Kompetitif DotA 2

Akan bermula pada awal Mei nanti.

Melalui laman DotA2, Valve telah mengumumkan bahawa pemain-pemain perlu mengaktifkan akaun mereka melalui telefon untuk mod kompetitif mulai 4 Mei nanti. Tindakan tegas ini telah dipilih oleh Valve dalam usaha membanteras gejala smurfing yang kian menular.
Walau bagaimana pun, Valve tetap mengakui tindakan ini tidak akan dapat membanteras gejala ini sepenuhnya tetapi yakin ia akan membawa kesan yang bermakna kepada komuniti DotA 2.

Bagi yang kurang arif, smurfing adalah satu perbuatan yang banyak dilakukan atas pelbagai faktor; antaranya ialah untuk pemain-pemain veteran menyamar sebagai pemain baru atau pun memulakan akaun baru atas sebab akaun yang asal telah diletakkan dalam giliran low priority kerana kerap kali dilapor dengan kesilapan lazim.
Pada pendapat penulis, ianya sememangnya adalah satu tindakan yang bijak dari Valve dan patut dicontohi oleh video game kompetitif yang lain bagi mengurangkan akaun smurfing.


Sky Sports Akan Gunakan Bunyi Penyokong Dari Game FIFA Apabila Liga Perdana Inggeris Kembali

Rangkaian televisyen sukan di United Kingdom, Sky Sports akan menggunakan bunyi penyokong dari siri video game FIFA semasa menyiarkan siaran langsung perlawanan Liga Perdana Inggeris.
Sejak dunia diserang wabak pandemik COVID-19, bermacam aktiviti global telah dihentikan, termasuk jugalah perlawanan Liga Perdana Inggeris yang sepatutnya sudahpun tamat pada bulan lalu.
Selepas kira-kira 100 hari tergendala, liga bola sepak paling popular di dunia itu bakal kembali pada 17 Jun ini. Walaupun jadualnya disambung dengan syarat yang ketat perlu diikuti, antaranya seperti akan bermain di dalam stadium kosong tanpa penyokong, penonton di rumah di negara tersebut tidak perlu risau kerana atmosfera stadium akan cuba dihidupkan.
Sky Sports sedang bekerjasama dengan EA Sports untuk membawakan bunyi penyokong dari dalam game FIFA untuk dipancarkan ke rumah para penonton ketika menyaksikan perlawanan Liga Perdana Inggeris. Bukan sekadar hanya bunyi bising di stadium, malah akan turut menampilkan nyanyian-nyanyian spesifik untuk setiap kelab.
Penonton di rumah akan diberikan pilihan untuk sama ada menonton sesuatu perlawanan itu dengan kehadiran bunyi tambahan dari game FIFA ini ataupun boleh sahaja mematikannya.

Buat masa ini, hanya Sky Sports yang mengumumkan kerjasama ini. Bagaimana pula dengan penonton di negara-negara lain, terutamanya di Malaysia? Adakah Astro melalui channel Fox akan turut membawakan fungsi yang sama?
Sumber: Eurogamer


Battlefield 2042 Tiada Story Campaign, Tapi EA Umumkan Filem Pendek, Berjudul Exodus

Seperti yang ramai sudah pun tahu, Battlefield 2042 tidak akan menampilkan sebarang story campaign. Walau bagaimanapun, EA dan DICE nampaknya sedang mencuba sesuatu kelainan.
Sebuah filem pendek yang berada dalam universe Battlefield 2042 telah diumumkan. Berjudul Exodus, ia akan ditayangkan pada 12 Ogos ini, 11 malam (waktu Malaysia).
Buat masa ini, tidak dinyatakan berapa lamakah durasi filem pendek ini. Korang boleh saksikan teaser trailer yang dikeluarkan di bawah:

The standalone short film Exodus premieres August 12, 8am PDT / 5pm CEST. 🎬: https://t.co/ulMzEaPZ89 Unpacking the world of #Battlefield 2042 #WeAreNoPats pic.twitter.com/CaIUGmxUnm— Battlefield (@Battlefield) August 2, 2021

“Saksikan peristiwa-peristiwa yang akan mencetuskan perang besar-besaran dalam filem pendek kendiri ini berlatarbelakangkan dunia 2042,” kata deskripsi video di Youtube.

Battlefield 2042 akan dilancarkan pada 22 Oktober 2021 untuk PC, PS5, Xbox Series, PS4, dan Xbox One.


Zlatan Ibrahimovic Mempersoalkan Kenapa Game FIFA Ada Nama, Wajahnya Tanpa Kebenaran

Bintang bola sepak dunia yang cukup terkenal dengan lagaknya itu kini telah memulakan satu persoalan yang cukup hangat dibincangkan oleh orang ramai.
Zlatan Ibrahimovic melalui Twitternya telah mempersoalkan mengapa nama dan wajahnya digunakan dalam francais game FIFA yang dibangunkan oleh EA Sports. Beliau menegaskan bahawa beliau tidak pernah memberikan kebenaran kepada Persatuan Bola Sepak Antarabangsa (FIFA) atau Persekutuan Antarabangsa Pemain Bola Sepak Profesional (FIFPro) untuk mengaut keuntungan atas namanya.
“Saya tak pernah tahu saya merupakan ahli FIFPro dan sekiranya ya [ahli FIFPro], saya telah diletakkan dalamnya [FIFPro] tanpa sebarang pengetahuan saya melalui suatu gerakan yang pelik,” ujar pemain berasal Sweden itu.
“Seseorang sedang mengaut keuntungan melalui nama dan wajah saya tanpa sebarang perjanjian dalam tahun-tahun ini. Masa untuk menyiasatnya.”

Who gave FIFA EA Sport permission to use my name and face? @FIFPro? I’m not aware to be a member of Fifpro and if I am I was put there without any real knowledge through some weird manouver. And for sure I never allowed @FIFAcom or Fifpro to make money using me— Zlatan Ibrahimović (@Ibra_official) November 23, 2020

Antara bintang bola sepak lain yang turut membalas tweet Ibrahimovic itu ialah Gareth Bale. Pemain sayap asal Wales itu berkata, “Menarik… apa itu FIFPro?,” sambil meletakkan hashtage #TimeToInvestigate (Masa untuk menyiasat).

.@Ibra_official Interesting… what is @FIFPro? 🤔 #TimeToInvestigate— Gareth Bale (@GarethBale11) November 23, 2020

EA telah mengeluarkan kenyataan tentang persoalan ini. Bercakap kepada Eurogamer, EA menyebutkan:
“EA Sports FIFA adalah game bola sepak terkenal di dunia, dan untuk mencipta pengalaman sebenar saban tahun kami bekerja dengan pelbagai liga, pasukan dan bakat individu untuk mendapatkan hak-hak persamaan pemain untuk dimasukkan ke dalam game kami.
“Salah satu daripadanya ialah hubungan jangka-panjang dengan perwakilan global pemain-pemain bola sepak profesional, FIFPro, yang telah bekerjasama dengan beberapa pelesenan untuk merundingkan perjanjian-perjanjian yang memberikan manfaat kepada para pemain dan persatuan mereka.”
Ogos lalu, EA Sports juga telah mengumumkan perjanjian eksklusif bersama AC Milan (kelab terkini Ibrahimovic) dan Inter Milan dalam FIFA 21 — secara langsung memberikan kebenaran kepada EA Sports untuk menggunakan logo, jersi, stadium dan para pemain kelab-kelab tersebut.
Penulis sendiri bukanlah arif tentang perkara ini dari aspek undang-undang. Maka sebab itu, menarik untuk kita ikuti perkembangan kes ini. Apakah dakwaan Ibrahimovic ini berasas atau beliau sebenarnya tidak ambil maklum tentang bagaimana lesen-lesen ini berfungsi?


Borderlands 3 Mungkin Akan Menjadi Eksklusif Di Epic Games Store

Borderlands 3 telahpun diacah dalam satu video trailer pada minggu lalu. Di sebalik video tersebut, tiada maklumat lanjut yang didedahkan Gearbox tentang game tersebut.

Masih lagi tiada tarikh pelancaran dan tiada pendedahan di platform manakah game ini akan dilancarkan.
Dalam satu tweet yang telah dikeluarkan, akaun rasmi Borderlands telah mendedahkan yang Borderlands 3 akan dilancarkan pada 13 September ini, dan terdapat logo Epic Games Store dalam poster pendedahan tersebut. Walau bagaimanapun, tweet tersebut telahpun dipadamkan.
Maka, peminat pun sudah mula berspekulasi bahawa untuk platform PC, game ini hanya akan boleh dibeli melalui Epic Games Store secara eksklusif.

Through a now deleted tweet, Borderlands 3 release date is September 13th https://t.co/BMX7q1kXbghttps://t.co/uqRYyRwAND pic.twitter.com/wJ7wC3Tkkw
— Wario64 (@Wario64) April 1, 2019
Khabar ini dikuatkan lagi apabila CEO Gearbox, Randy Pitchford, sendiri ada menyatakan bahawa beliau gemarkan game mempunyai tempoh eksklusif. Ini kata beliau:
“Sebagai pelanggan, saya senang hati untuk membeli di pelbagai gedung. Saya pernah membeli game dari Xbox, PlayStation, Switch, Steam, Origin, GOG, Humble, Uplay, Epic dan gedung-gedung lain. Bagi saya, tiada masalah dengan eksklusif asalkan ia datang dengan kebaikan dan ia hanya dalam tempoh sementara – misalnya dalam enam bulan sahaja.”

As a customer, I’m happy to shop in different stores – already do! I’ve bought games from Xbox, Playstation, Switch, Steam, Origin, GOG, Humble, Uplay, Epic and other stores. To me, exclusives are fine when they come w/ advantages and when they are short – say, six months 🙂 2/3
— Randy Pitchford (@DuvalMagic) April 1, 2019
Sekali lagi, Boderlands 3 masih lagi tiada tarikh pelancaran dan tiada pendedahan di platform manakah game ini akan dilancarkan.


Pertandingan Filem Pendek The International 2017 Tawarkan Prize Pool USD43,500!

Pertandingan sampingan yang dinanti-nantikan menjelang TI7 telah tiba. Pembikinan filem pendek untuk DotA 2 telah bermula dan video boleh dimuatnaik mulai sekarang!

Kerana pertandingan ini mendapat sambutan ramai, Valve telah memanjangkan tempoh video dari 60 saat ke 90 saat untuk kepuasan pembikin filem. Pertandingan ini akan dibuka sehingga 25 Julai 2017 dan tarikh ini juga adalah tarikh terakhir untuk menghantar hasil karya korang!
Untuk info selanjutnya, pembikin filem boleh menuju ke website Steam untuk pemilihan secara voting untuk rekaan filem pendek ini dipilih sebagai pemenang. Tatacara dan panduan boleh dilihat di sini.
Hadiah pertandingan ini diberikan dalam bentuk wang tunai dan adalah seperti berikut;
Tempat pertama: USD25,000
Tempat kedua: USD10,000
Tempat ketiga: USD5,000
Tempat keempat hingga kesepuluh: USD500
Apa lagi? Kepada yang berminat dan berbakat, mari ramai-ramai menyertai pertandingan filem pendek DotA 2 ini. Hadiah lumayan dalam USD tu! Selamat mencuba!


Shadow Of The Beast: Bangkit Dari Perhambaan dan Mengganas Sebagai Pahlawan!

Sebuah lagi game eksklusif PlayStation 4 sudah pun berada di pasaran. Game apa tu? Jom teruskan membaca.

Shadow Of The Beast sudah pun berada di pasaran semalam pada 17 Mei 2016. Game dari developer Heavy Spectrum Entertainment Labs ini hanya eksklusif di PlayStation 4 sahaja.
Shadow of the Beast ini merupakan HD remake kepada game yang pernah meletop pada tahun 1989 di platform Commodore Amiga. Pada zaman itu, Shadow of the Beast ini cukup popular kerana gameplay dan grafik yang menonjol disertakan dengan runut bunyian yang mengasyikkan!
Bergenrekan platform/action adventure, Shadow of the Beast ini masih mengisahkan cerita Aarbron – makhluk yang telah diculik pada zaman kecilnya dan telah dibesarkan dan dirosakkan dengan kuasa sihir gelap sehingga menjadi pahlawan yang ganas dan kejam.

Jika dilihat pada gameplay dan trailer, game ini seakan-akan God Of Wars dengan combo yang kejam dan brutal, quick-time event dan juga gerombolan musuh yang akan datang dari depan dan belakang korang.
Seronok ke tak game ini? Jom kita layan trailer untuk game Shadow Of The Beast:

Kenapa game ini seperti tidak mendapat sambutan? Mungkin kerana hype dari game lain seperti Doom dan juga Uncharted 4. Mana tau lepas tengok je trailer ni, korang teringin nak beli.
ADIOS!!


PlayerUnknown’s Battlegrounds Telah Melepasi 3 Juta Pemain Di Xbox One

Sejak PlayerUnknown’s Battlegrounds dilancarkan di program Preview Xbox One, ia merupakan satu keterujaan buat komuniti Xbox yang menantikan game ini untuk dimainkan di konsol Xbox One.
Para pemain di Xbox sememangnya membantu dalam membina dan mempertingkatkan game tersebut di konsol. Hari ini, PUBG Corp. dan Xbox dengan rasa teruja ingin berkongsi satu berita bahawa pada penghujung tahun 2017, komuniti PUBG di konsol Xbox One telah berkembang seramai 3 juta pemain.

PUBG Corp berusaha untuk terus mempertingkatkan prestasi game mereka untuk komuniti PUBG yang kian berkembang dan sudah mengeluarkan empat kemaskini sejak game itu dilancarkan pada 12 Disember melalui program Xbox Game Preview. Selain penambahan kemaskini seperti sokongan first-person untuk solo, duo dan skuad, lebih banyak lagi kemaskini yang sedang dirancang termasuklah penambahan pengoptimuman dan peta baru Miramar.


PES 2019 Akan Didedahkan Secara Rasmi Pada 9 Mei Ini

Satu lagi acara penting pada hari Rabu ini.

9 Mei ini bukan sahaja hari yang amat penting untuk rakyat Malaysia, malah untuk peminat tegar siri Pro Evolution Soccer juga.
Konami telah mengumumkan bahawa pendedahan penuh PES 2019 akan diadakan pada hari Rabu ini. Apa yang akan didedahkan? Kita tunggu sahaja pada hari lusa.

Anyone notice something during the big match? 👀😉 #PES2019 pic.twitter.com/GYbV87OBYe
— eFootball PES (@officialpes) May 6, 2018
Konami pada tahun ini nampaknya lebih ke hadapan dalam memperkenalkan PES 2019 kepada para pemain. Kebiasaannya mereka akan lebih fokus memperlihatkan siri PES baru semasa acara Gamescom yang berlangsung pada bulan Ogos. Tahun ini, kelihatan mereka lebih awal, iaitu sebelum acara E3 pada Jun ini lagi.
Kira-kira dua minggu lalu, telah tertirisnya beberapa info tentang PES 2019 dalam PlayStation Store Hong Kong, yang mendedahkan screenshots dan beberapa pembaharuan yang akan dilakukan.
Jadi, peminat setia PES semua, apa yang korang harapkan daripada pendedahan ini? Kongsikan dengan semua dalam ruangan komen di bawah.


OpenIV Dinaikkan Semula Selepas Rockstar Beri Kenyataan, Janji Takkan Kacau Modding Yang Tidak Membabitkan Online

Suara gamers seluruh dunia diikuti oleh Rockstar!

Sekiranya korang mengikuti perkembangan komuniti Grand Theft Auto V sejak belakangan ini, pastinya korang tahu tentang isu yang melanda komuniti modding untuk game ini.
Take-Two (syarikat induk Rockstar) telah mengambil tindakan undang-undang terhadap pasukan modder yang cukup terkenal dalam komuniti GTA V, iaitu OpenIV. Peguam Take-Two telah telah menghantar surat kepada OpenIV untuk menghentikan segala pengagihan terhadap software modding tersebut. Pelbagai tindakan yang telah dilakukan komuniti gamers ini, antaranya memberikan review yang sangat teruk di Steam.
Terbaru, Rockstar telah tampil ke hadapan, memberikan kenyataan media rasmi mereka terhadap isu ini. Berikut adalah kenyataan mereka:
“Rockstar Games percaya dalam kreativiti peminat yang munasabah, dan, khususnya, mahu pencipta ini memperlihatkan passion mereka kepada game kami. Selepas berbincang dengan Take-Two, Take-Two telah bersetuju bahawa secara amnya mereka tidak akan mengambil tindakan undang-undang kepada projek pihak ketiga membabitkan game-game Rockstar di PC yang single-player, bukan komersial, dan menghormati hak IP pihak ketiga.
Perkara ini tidak terpakai untuk (i) multiplayer atau servis online; (ii) tools, fail, perpustakaan atau fungsi yang mungkin boleh memberi kesan kepada multiplayer atau servis online, atau (iii) penggunaan atau pengimportan lain-lain IP (termasuk IP Rockstar lain) dalam projek itu.”

Korang boleh baca kenyataan media rasmi penuh Rockstar ini di sini.
Dan seperti yang kita boleh jangkakan, selepas kenyataan Rockstar ini dikeluarkan, OpenIV telah kembali semula, dengan sebuah kemaskini telah dilancarkan.

Yep, @OpenIV is back! https://t.co/p5Qi3FwFO7 pic.twitter.com/e4jQBC36tN
— GTANet (@GTANet) June 23, 2017
Jadi, kepada geng-geng yang suka menggunakan modding daripada OpenIV, bolehlah korang kembali bermain GTA V seperti sedia kala. Jom gaming!
JomBaca: Saksikan Video Trailer Need for Speed Payback Dicipta Semula Dalam GTA V – Buat Kita Makin Tak Sabar!


Lebih Daripada Satu Juta Pemain Masih Bermain Borderlands 2 Setiap Bulan

Penerbit Borderlands, Take-Two Interactive telah mengumumkan bahawa siri game shoot-and-loot itu sekarang mencapai jualan sebanyak 43 juta salinan merangkumi ke semua siri game ini.
2K Games yang dimiliki oleh Take-Two menambah bahawa Borderlands 2 sahaja telah mencapai sebanyak 20 juta salinan. Pihak pengurusan mengatakan game itu masih dimainkan lebih daripada satu juta pemain setiap bulan, yang mana merupakan satu pencapaian yang bagus bagi game yang dikeluarkan pada tahun 2012.

Dengan 20 juta salinan bagi Borderlands 2, jumlah 23 juta pula merangkumi game-game Borderlands yang telah dikeluarkan. Ia merangkumi Borderlands 1 dan Borderlands: The Pre-Sequel, walaupun ia tidak jelas sama ada jumlah itu termasuk sekali dengan game Tales from the Borderlands atau versi iOS iaitu Borderlands Legends. Manakala, Borderlands: Game of the Year Edition telah dilancarkan pada bulan April lalu.
Borderlands 3 akan hadir pada bulan September untuk platform PS4, Xbox One dan PC.  Take-Two menjangkakan game sekuel ketiga akan mendapat penerimaan yang lebih baik oleh peminat daripada dua game yang sebelumnya.
Sumber: Gamespot


Lost Odyssey Percuma Bulan Ini, Khas Untuk Xbox One!

Bagi mereka yang terlepas untuk mencuba game ini, jangan terlepas peluang untuk mendapatkannya!

Kini giliran Lost Odyssey pula untuk tiba ke Xbox One dengan backward compatibility yang dijanjikan oleh Microsoft. Boleh didapati secara percuma, Lost Odyssey akan boleh didapati secara percuma oleh semua pemilik Xbox One dan Xbox 360 secara digital sehingga 31 Disember.
RPG kegemaran ramai, Blue Dragon dari Square Enix juga akan tiba ke konsol Xbox One dengan backward compatibility dan boleh didapati pada harga USD19.99 (~RM90).


Kojima Sebenarnya Tak Suka Guna Judul ‘Director’s Cut’ Dalam Death Stranding, Dedah Beliau Sendiri

Ikon industri gaming, Hideo Kojima telah mendedahkan bahawa beliau sendiri sebenarnya tidak suka menggunakan istilah ‘Director’s Cut’ dalam game akan datang, Death Stranding Director’s Cut.
Kojima mendedahkan perkara ini di Twitter, yang menjelaskan bagaimanakah sebenarnya istilah tersebut sepatutnya digunakan.
Beliau mengatakan bahawa ‘director’s cut’ (potongan pengarah) dalam sesebuah filem merupakan suntingan tambahan kepada versi yang telah dipendekkan, yang dikeluarkan secara berat hati sama ada disebabkan pengarah tidak mempunyai hak untuk menyuntingnya, atau disebabkan waktu tayangan yang perlu dipendekkan.
Dalam sesebuah game pula, menurut Kojima, ia bukanlah sesuatu yang telah ‘dipotong’, tapi sebaliknya sesuatu yang diterbitkan secara tambahan daripada apa yang pernah dikeluarkan.
Kojima kemudian dengan jelas menulis, “jadi, pada pandangan saya, saya tak suka ia dipanggil ‘director’s cut'”.

2/2In the game, it is not what was cut, but what was additionally produced that was included. Delector's Plus? So, in my opinion, I don't like to call "director's cut".— HIDEO_KOJIMA (@HIDEO_KOJIMA_EN) July 12, 2021

Selepas tweet ini dinaikkan, ramai sudah mula berspekulasi bahawa terjadi perbalahan antara pihak Sony dan Kojima Productions mengenai apakah judul yang hendak diletakkan dalam versi remastered PS5 + kandungan tambahan untuk Death Stranding itu. Bukti kuat mengatakan yang penggunaan judul ‘Director’s Cut’ adalah kemahuan Sony kerana ingin menggunakan judul yang seragam dengan Ghost of Tsushima Director’s Cut.
Mungkin ini juga sebab mengapa ada ura-ura mengatakan Kojima kini sedang membangunkan sebuah game eksklusif untuk Xbox — sudah merajuk dengan Sony dan ingin beralih ke Microsoft?


Metronomik Kongsikan Muzik Penuh Yang Menenangkan Dari Trailer Sulung Ondeh Ondeh

Selain memperlihatkan seni konsep yang amat cantik, trailer sulung Ondeh Ondeh turut menarik minat ramai melalui muziknya yang sungguh menenangkan.
Melihat kepada maklum balas positif itu, Metronomik telah berkongsikan versi penuh muzik itu. Digubah oleh Falk Au Yeong, dan persembahan bansuri oleh Kristin Naigus, muzik ini digelar ‘Ondeh Ondeh Concept Piece’.
Jom dengarkannya:

Setelah melancarkan game pertama mereka dengan jayanya, Metronomik telah mengumumkan game kedua yang sedang dibangunkan mereka, berjudul Ondeh Ondeh.
Seperti yang tertera jelas melalui judulnya, ia diambil dari kuih tradisional kegemaran rakyat Malaysia, ondeh-ondeh.
Sama seperti game pertamanya iaitu No Straight Roads, Ondeh Ondeh juga merupakan sebuah game yang memfokuskan kepada muzik atau bunyi-bunyian. Namun, menurut Metronomik, Ondeh Ondeh akan membawakan elemen yang lebih aneh dan lebih berfantasi.
Buat masa ini, Metronomik masih belum mengumumkan tarikh pelancaran dan platform manakah Ondeh Ondeh akan dilancarkan.


PES 2020 Mobile Catat 300 Juta Muat-Turun, Pelbagai Ganjaran Dalam Game Diumumkan

Konami telah mengumumkan bahawa game bola sepak versi mobile mereka, PES 2020 Mobile telah mencatatkan muat-turun sebanyak 300 juta.
Bagi meraikan kejayaan 300 juta muat-turun ini, selari dengan ulangtahun ke-25 francais PES, Konami akan mengadakan beberapa acara dalam game. Lebih menarik, acara ini bukan sahaja berlangsung dalam versi mobile, malah untuk platform PC dan konsol juga.
Dari 18 Jun hingga 1 Jun, pemain yang log masuk ke dalam mode myClub akan mendapat bonus berikut:
• Special Agents – P. DYBALA x 1 dan P. COUTINHO 1 (18 hingga 24 Jun)• Special Agents – M. ÖZIL x 1 dan L. MESSI x 1 dan M. RASHFORD x 1 (25 Jun hingga 1 Julai)• Iconic Moments Series Agents – JUVENTUS dan FC BAYERN MÜNCHEN (18 Jun hingga 24 Jun)• Iconic Moments Series Agents – ARSENAL dan FC BARCELONA dan MANCHESTER UNITED (25 Jun hingga 1 Julai)
Kemudian, dari 18 Jun hingga 5 Julai, para pemain akan berpeluang untuk memperoleh ganjaran-ganjaran berikut:
• “PES Ambassador” Agent x 1 (18 Jun hingga 5 Julai) [untuk mobile sahaja]• Dua kali ganda myClub coins, Skill Tokens dan Position Boosters dalam acara Matchday (22 Jun hingga 5 Julai)• Dua kali ganda Special Trainers dalam Tour Events (22 Jun hingga 5 Julai)• Dua kali ganda GP dalam Open Challenge (22 Jun hingga 5 Julai)
Jadi, apa korang tunggu lagi? Banyak acara dan ganjaran sudahpun bermula!
PES 2020 boleh dimainkan di PC, PS4, dan Xbox One. Versi mobile yang percuma pula boleh dimainkan di iOS dan Android.


Saksikan Gameplay Pertama Ghost of Tsushima – Grafik Yang Indah, Pertempuran Pedang Samurai Menarik

Dalam sidang media PlayStation di E3 2018 yang baru sahaja tamat sebentar tadi, Sony dan Sucker Punch telah telah memperlihatkan gameplay pertama untuk game eksklusif mereka akan datang, Ghost of Tsushima.

Saksikan gameplay yang memaparkan grafik yang memukau serta pertempuran pedang samurai yang agak menarik:

Ghost of Tsushima masih dalam pembangunan dan belum ada tarikh pelancaran.


Suka Duka Beta: Forza Motorsport 6 Apex – Kebangkitan Microsoft Dalam Simulation Driving Game!

Mak aih! Belum cukup dengan pasaran Xbox One, Microsoft bersama Turn10 kini bergiat nak masuk pasaran PC pula! Dulu hanya eksklusif Xbox One, kini tidak lagi!

Kebangkitan Microsoft Dalam Simulasi Pemanduan?
Setelah sekian lama bertanding dengan Sony Computer Entertainment (SCE), terkini kelihatan Microsoft masih berada di kedudukan kedua dalam perlawanan pasaran konsol. So apa yang Microsoft perlu lakukan untuk pintas balik SCE? Memandangkan genre simulasi adalah antara yang popular di Xbox One (berbanding Sony PS4 yang hanya ada Drive Club dalam genre “Sim-Cade”), maka patut pun mereka berhijrah ke pasaran PC yang mempunyai lebih ramai peminat simulasi.
Dengan memuat naik Forza Motorsport 6 Apex (FM6A) ke dalam Windows App Store secara free, ye FREE, GRATIS!!!!, Microsoft cuba mengatur strategi baru untuk pasaran PC dengan melabelkan ia sebagai satu demonstrasi teknologi (tech-demo). Dua objektif di sini adalah untuk menunjukkan keupayaan DirectX 12 menghasilkan kualiti video yang sgt tinggi dan kedua sebagai satu benchmark untuk studio Turn10 dalam pasaran baharu.

Gojes! Lawa! Mengancam!
Ok, cukup dengan muka serius! Skang ni gua nak cerita pasal kualiti grafik dan video dalam FM6A ni. Ternyata sekali, Turn10 telah menghasilkan sebuah game yang begitu cantik sampai tahap “photo-realistik”. Setiap kereta telah dihasilkan semula ke dalam bentuk digital pada tahap kualiti yang tinggi. Buktinya, setiap pandangan cockpit mempunyai tekstur yang berbeza sehinggakan setiap retak dan lipatan tekstur boleh dilihat.
Luaran kereta juga begitu. Cat akan terhakis bila bergesel dengan kereta lawan dan panel body akan tercabut bila dilanggar atau terlanggar pesaing. Malah, kalau terlanggar dinding tayar akan menyebabkan segala tayar bertaburan di kawasan itu.

Cantik macam mana sekalipun, 2 perkara gua rasa menjadi faktor menghadkan keupayaan game ni:
1. Tiada Perubahan Masa dan Cuaca Dinamik

Bro Turn10 sekalian, ni PC daa~ kalau nak kasi cuaca dan perubahan masa, alang-alang kasi perubahan masa dan cuaca dinamik la! Sebaliknya, ni kasi senario yang sudah di-“bake” (dibakar). Ye, betul efek cuaca menjadi lebih realistik tapi kalau nak organize perlumbaan 2 jam, tak kan lah 2 jam nak hujan lebat memanjang kan? Kurang cabaran di situ dan menghadkan kebolehan ber-strategi.
2. Bayar Untuk Menang

Walaupun game ni ditawarkan secara free atau gratis, Microsoft tetap memasukkan elemen shortcut bagi mereka yang pemalas. Bagi mereka yang kaya raya di luar sana, tak salah untuk beli segala kereta dalam game ni, tapi tak pro la bro!
Malah dengan simulasi fiziknya yang agak kompleks, gua wajibkan korg sume mula dari bawah sebab kepayahan pemanduan dalam game ni bertingkat secara exponential. Misalnya, dalam kategori “Tour” setelah mencecah level 5, agak susah untuk memandu kenderaan kategori SuperSports. Tiada cara lain untuk mencapai kemenangan melainkan latihan, latihan, dan latihan lagi.
Masih Belum Lengkap
Game ni masih di peringkat BETA, maka perlu difahamkan tidak semua features ada lagi dalam game ini. Antaranya support untuk mereka yang menggunakan stereng untuk memandu (patut lah bawa kereta macam ayam hilang kepala!!) masih belum dimasukkan lagi. Segala masalah yang telah dikenal pasti boleh dirujuk di sini.
Gua ada cuba bawa kereta pakai keyboard, tak apelah tak payah upload video tu ke dalam Youtube. Buat malu je. Hehe. Kemudiannya, gua telah beli satu controller Xbox One dan ternyata, Windows 10 dapat mengesan secara automatik dan tidak perlu mengubah apa-apa di dalam setting. Malah, penggunaan dalam game FM6A ni tidak perlu untuk di-fine tunekan lagi kerana setup sudah optimum.
Bagi mereka yang masih ada Xbox 360, mungkin boleh cuba cara yang sama. Malang buat gua, controller Xbox 360 gua tidak dapat dikesan Windows 10, maka terbakor lah RM 250.00 di situ.
Force-feedback (FFB) pada controller Xbox One sangat menakjubkan. Sebagai seorang yang sekian lama bersama Sony (PS1, PS2 dan PS3. Sori PS4 tak jadi beli sebab Gran Turismo lambat), gua rasa setup controller adalah lebih mantap berbanding Gran Turismo (bukan nak menjatuhkan, sekadar perbezaan). Bukan takat button config sahaja, tapi FFB dapat di rasa pada kedua-dua butang trigger. Ini membolehkan gua mengubah input secara kasar dan halus pada bila-bila masa sahaja.
Sistem Mantap Diperlukan
Secara tak langsung, gua punya sistem jadi agak berat bila bermain FM6A ni. Antara artikel yang gua pernah baca menyatakan DirectX 12 ni bertujuan untuk meringankan beban pada CPU dan GPU untuk menghasilkan imej dan kiraan yang banyak dalam satu masa. Sebaliknya, gua mengalami sedikit “frame-drop” terutama sekali semasa bermain di Yas Marina Circuit (boleh refer kat video bawah) pada seting “High”.

Setelah dikenalpasti seting yang optimum, iaitu Medium-High, gua berpuas hati dengan performance PC gua.
Perlu dinyatakan juga, setting untuk game ni tak seperti setting game PC yang biasa. Korang hanya boleh ejas setting low, medium dan high sahaja. Yang lain secara default diletakkan sebagai seting dinamik. Ini bermakna, ada kalanya resolusi akan bertambah, dan ada kala juga akan diturunkan. Setting ini menyerupai setting pada Xbox One.
So, Suka ke Duka?
Secara tak langsung, tak semua elemen FM6 ada dalam FM6A ni. Tak semua kereta ada, dan tak semua litar ada. Malah kebolehan untuk modify kenderaan juga tidak kelihatan.
Bagi yang inginkan kelainan, FM6A ini membawakan satu kelainan dalam genre ini untuk golongan PC. Kalau dah ada Xbox One tu, x perlu main FM6A pon tak apa. Apa-apa pun kite tunggu versi final FM6A nanti.
+ Cantik! Gojes! Lawa! Realistik!
+ Cuaca dan berlumba waktu malam
+ Kalau ada controller dengan Vibration, superb!
+ Depa kasi celen sama lu! Mencabar! Kena latih bebetul
– Pay-to-Win content tak best!
– Tiada perubahan masa dan cuaca dinamik
– Tak boleh modify kereta lagi
– Tak boleh customize paintjobs dan liveries lagi
– Bikin PC berat


Skull & Bones Dilaporkan Telah Di-Reboot, Akan Bawakan Penceritaan ‘Live’ Macam Fortnite

Di sebalik barisan game besar yang ditampilkan dalam Ubisoft Forward semalam, ada satu game yang sangat dinantikan ramai, tidak diperlihatkan oleh studio tersebut.
Game pertempuran kapal di laut luas, Skull & Bones telah membisu sejak sekian lama, walaupun ia telah menarik ramai peminat sejak pertama kali diperlihatkan pada E3 2017. Kali terakhir kita dengar tentang perkembangan terkini game ini ialah pada Oktober 2019 apabila Ubisoft mengumumkan yang pelancaran game ini ditunda ke tahun fiskal 2021/2022.
Walau bagaimanapun, kita mendapat satu khabar yang lebih mengejutkan tentang game ini. Menurut laporan VGC, Ubisoft telah meng-reboot Skull & Bones, atau dalam kata lain, game ini telah bertukar arah untuk menjadi sebuah game yang sedikit berbeza daripada apa yang pertama kali mereka dedahkan.
Game pertama yang diketuai oleh Ubisoft Singapore ini dilaporkan tidak lagi akan menggunakan model premium open-world yang sentiasa digunakan Ubisoft seperti Assassin’s Creed, The Division dan Watch Dogs.
Sebaliknya, mereka akan menggunakan model ‘live’ menampilkan dunia berterusan dengan quest, karakter dan jalan cerita yang sentiasa berkembang secara drastik dan berubah mengikut waktu bergantung kepada apa yang dilakukan oleh komuniti. Ia bukanlah seperti The Division 2 yang walaupun mengeluarkan kemaskini kerap, tetapi tetap membawakan dunia, kisah dan kandungan yang statik.
Menurut laporan ini lagi, aktiviti sosial dan elemen penceritaan ‘live’ yang diterapkan dalam Fortnite keluaran Epic Games menjadi inspirasi utama kepada angin baharu Skull & Bones ini.
Buat masa ini, Ubisoft belum mengeluarkan sebarang komen terhadap laporan ini. Sama ada ianya sahih ataupun tidak, masih belum dapat dipastikan.
Apa yang didedahkan sebelum ini ialah game ini akan menggunakan latar belakang Lautan Hindi di Zaman Keemasan para lanun di era abad ke-18, dan kita boleh lihat dalam gameplay walkthrough PvP 5v5 di sini yang mana sebuah kapal dari Madagaskar sedang bertarung untuk mendapatkan habuan (loot) terbaik.
Skull & Bones sedang dibangunkan oleh Ubisoft Singapore, studio yang sebelum ini diberikan tugas untuk membangunkan gameplay pertempuran kapal laut dalam Assassin’s Creed 3 dan Assassin’s Creed: Black Flag.
Sekiranya laporan ini benar, apa pandangan korang? Suka dengan pertukaran pengarahan Skull & Bones ini? Kongsikan di ruangan komen.


Tokyo Mirage Sessions #FE: Trailer Versi Bahasa Inggeris Dan Demo Gameplay Dari Nintendo!

Game crossover Shin Megami Tensei x Fire Emblem versi Bahasa Inggeris akan menemui korang tak lama lagi, jadi, jomlah join kami hype game ni!

Tokyo Mirage Sessions #FE adalah game bergenre JRPG (developer menyebutnya sebagai J-Pop RPG .. LOL) yang mempunyai elemen-elemen dari siri Shin Megami Tensei (SMT) dan Fire Emblem (FE).
Bertempat di Tokyo, game ini mengisahkan tentang sekumpulan remaja dari Talent Agency Fortuna Entertainment yang kemudian muncul menjadi “Mirage Masters”. Mirage Masters boleh meminjam kuasa dan bergabung dengan Mirage, sejenis soul seorang pahlawan dari dimensi yang lain, untuk menyelamatkan manusia sejagat dari Mirage lain yang jahat dan mereka-mereka yang cuba memanipulasikan Mirage untuk kegunaan jahat mereka.
Pendek kata, Mirage ini adalah karakter-karakter dari dimensi Fire Emblem. Antara karakter yang membuat kemunculan dalam game ini adalah Chrom, Caeda, Tharja, Cain dan ramai lagi!
Trailer bahasa Inggeris pertama berikut, yang dinamakan BEATS, menunjukkan pertemuan pertama protagonis game Tokyo Mirage, iaitu Itsuki Aoi dengan Chrom.

Satu demo telah turut disediakan during event PAX EAST 2016 baru-baru ini. Semasa laman video livestream terkemuka, Twitch, membuat event mereka, Twitch turut menjemput wakil dari Nintendo untuk mempamerkan demo game Tokyo Mirage ini. Jom layan!

Demo ini turut mempunyai komentar dari wakil Nintendo tersebut. Jadi, korang perlu layan video ini untuk lebih memahami (dan tambah racun sendiri) gameplay game awesome ini.
Daripada demo ini, korang dapat lihat, antaranya, beberapa perkara yang menyerupai dua siri game SMT dan FE. Skill seperti Zio, Skewer dan Dia yang digunakan adalah diambil dari siri SMT. Penggunaan “rock-paper-scissors” weapon triangle system seperti dalam siri Fire Emblem dipraktikkan di dalam gameplay Tokyo Mirage.
Jadi, kalau korang sukakan over-the-top aksi macam gini, sukakan siri Shin Megami Tensei, Persona dan Fire Emblem, jangan lupa bahawa Tokyo Mirage Sessions #FE bakal release dalam versi bahasa Inggeris pada 24 June 2016 hanya di Wii U!


Egglia: Legend Of The Redcap Akan Diterbitkan Ke Pasaran Antarabangsa Ogos Nanti

Hasil sentuhan dari pereka Shinichi Kameoka, yang terkenal dengan siri Mana dan Seiken Densetsu 3.

Egglia: Legend of the Redcap yang telah diterbitkan bagi pasaran Jepun awal tahun lalu kini bakal menemui pasaran antarabangsa bagi platform Android dan iOS. Objektif bagi studio Brownies Inc. untuk memberikan pengalaman role playing yang cukup immersif hanya dalam telefon pintar tercapai selepas mendapat kedudukan pertama dalam kategori RPG bagi App Store di Jepun.
Game ini membawa pemain untuk menjelajahi dunia Egglia bersama-sama seorang elf yang bernama Chabo. Dalam pengembaraan bersama Chabo, pemain akan menentang raksasa-raksasa dan juga menjalin hubungan dengan watak-watak yang ditemui dalam perjalanan. Pemain juga berpeluang untuk membina rumah dan macam-macam lagi dalam kawasan-kawasan yang telah diterokai.

Menurut Shinichi Kameoka, walaupun Egglia: Legend of the Redcap mempunyai sistem pertarungan, game ini adalah lebih berfokus kepada keseronokkan melakukan eksplorasi. Beliau yang dikenali menurusi keluaran seperti Sword of Mana dan Legend of Mana berharap ia dapat menarik minat mereka yang inginkan pengalaman gaming yang lebih santai.
Runut bunyi bagi Egglia: Legend of the Redcap pula telah dihasilkan oleh Yoko Shimomura yang terkenal dengan hasil kerjanya dalam siri Kingdom Hearts dan juga Super Mario RPG.
Berikut adalah trailer bagi Egglia: Legend of the Redcap.


PS4 Capai Angka 1 Billion Game Terjual Sejak Pelancaran Pada 2013, Umum Sony

Sony Interactive Entertainment (SIE) telah mengumumkan satu rekod yang cukup mengagumkan.
Sehingga 31 Januari 2020, lebih daripada 1 billion unit game PS4 telah terjual. Angka ini menggabungkan kedua-dua jualan game fizikal (disk) dan juga game digital yang dibeli melalui PlayStation Store, sejak pelancaran konsol itu pada akhir tahun 2013.
Secara tepatnya, sebanyak 1.181 billion unit game PS4 terjual. Kira-kira 274 juta unit game PS4 terjual sepanjang tahun 2019 sahaja.
Sebagai perbandingan, daripada data yang ada di laman rasmi SIE, jualan game daripada konsol-konsol Sony sebelum ini ialah seperti berikut (sehingga 31 Mac 2019):

PS1 – 962.0 juta
PS2 – 1.537 billion
PSP – 331 juta
PS3 – 999.4 juta

Nampaknya jualan game PS4 masih lagi belum mampu untuk memotong jualan game yang pernah dicatatkan oleh jualan game PS2.
Dengan pelancaran PS5 pada hujung tahun ini, mampukah rekod PS2 ini dipecahkan oleh PS4? Hanya masa yang mampu menentukan.
Terima kasih, Polygon.


E3 2016: Resident Evil 7 – Biohazard: Submersive Dengan VR dan Demo Terbaru

Bermula dari sebuah dapur yang kotor dengan bunyi-bunyi yang mencurigakan Resident Evil 7 (RE7) kembali dan akan tiba di PS VR pada 24 Januari 2017.

Di sidang E3 Sony pagi tadi, demo RE7 akan diberikan secara percuma malam ini kepada semua PlayStation Plus members.
RE7 masih boleh dimain di PS4 walaupun game ini memerlukan VR.
Seperti yang dilaporkan oleh kami sebelum ini, Jordan Amaro merupakan designer yang berkerja bersama Kojima Productions untuk MGS V dan P.T.
Dr. Serkan Toto juga mengesahkan RE7 kali ini akan kembali ke pangkal keseraman klasik seperti siri RE yang awal-awal.


Raikan Tahun Baru Cina Bersama Genshin Impact di Sunway Velocity Mall!

Genshin Impact akan menyapa peminat dan pemain di Aras 3, Sunway Velocity Mall, Kuala Lumpur (hadapan Myung Rang) dari 25 Januari hingga 7 Februari 2022.

Pengunjung boleh menjangkakan beberapa aktiviti menyeronokkan di booth yang disediakan. Jangan lepaskan peluang untuk memenangi cenderamata dan barangan rasmi Genshin Impact, seperti poskad dan pelapik cawan.
Bagi mereka yang ingin membawa pulang memori bersama dengan watak-watak Genshin, anda juga berpeluang untuk bergambar bersama cosplayer dan watak standees juga.
Tema dan reka bentuk gerai fizikal diilhamkan daripada salah satu negara rekaan dalam game, iaitu Liyue yang diinspirasikan daripada salah satu lokasi di China.
Genshin Impact menjemput rakan lama dan baru untuk berseronok di booth dan kedai pop-up semasa musim perayaan ini.


SFV: Fighters Yang Dah Reveal Setakat Ini!

Antara benda yang peminat fighting game nanti-nantikan setiap kali game akan dilaunch adalah character announcements! Adakah character utama kitorang akan ada dalam game baru tuh nanti? Kalau takde, apa character baru yang boleh menggantikan ketiadaan character utama kitorang etc! Jom tengok characters SFV yang dah direveal setakat ini!

UPDATE: Tambah masuk Karin, Zangief, Laura, Dhalsim!
Berikut adalah antara character-character Street Fghter 5 yang sudah direveal setakat ini!

Dhalsim bukan lagi slow zoning character yang kita kenal di dalam SF4. Yoga Flame overhead dan Yoga Burner atas lantai bagi damage Area of Effect disertakan dengan moveset semasa teleportation/levitation dan command grab yang ganas menjadikan Dhalsim seorang character rushdown yang wajar digeruni!

Laura si gadis Jiu-Jitsu Brazil ini mempunyai moveset situational yang menarik disertakan dengan command grab moves yang gile lincah kadok dan kuasa elektrik dalam bentuk projectile dan contact! Gile babeng!

Abang sado Zangief the Red Cyclone dari Russia nih tak habis-habis bergasak dari zaman Street Fighter 2! Sejujurnya, kitorang takut dengan sape yang pandai pakai mamat nih! Damage output yang tinggi dan health/vitality yang banyak, membuatkan mamat nih sangat merbahaya!

Gadis anak Lord, Karin join the cast dengan moveset rush vortex dia! Dash attacks dia sangat merbahaya kalau sape pandai pakai! Stage Kanzuki dekat backyard rumah mansion dia pon sangat sesuai dengan Karin nih!

Rashid baru aje direveal malam tadi, dan masih belom banyak information pasal Pak Arab nih! Tapi chacter reveal video ini, Rashid ada banyak moveset lincah yang boleh create mixup yang sangat irritating bagi pihak lawan! Kitorang teringat El Fuerte dari Street Fighter 4!

R. Mika si gadis gusti ini juga membuat comeback setelah hilang sekian lama dari francais Street Fighter! Apa yang menarik, character grappler fan favourite ini akan membawa tag-team partner Nadeshiko yang akan digunakan semasa attack V-Trigger! Emm, meriah sungguh gaya perlawanan minah nih!

Vega adalah antara character olskool yang masih mempunyai fanbase yang besar! Character ini kini mempunyai option untuk simpan cakar/claw bagi mendapatkan moveset tambahan mid fight! Paling mengejutkan Vega kini bukan lagi charge character! Sebaliknya akan menjadi circular motion character!!!

Necalli adalah character terbaru pertama sebelum Rashid yang diperkenalkan di dalam SFV ini. Seorang pahlawan Aztec, Necalli mempamerkan gaya berlawan yang ganas dan berserker! Kitorang terhibur tengok mamat purba nih activate V-Trigger dia dan rambut dia menyala kemerahan!

Ken Masters, sape yang tak kenal shoto blonde nih, pasti bukannya fan Street Fighter! Kini Ken kembali dengan moveset yang lebih flashy dan ohsem! Helicopter kick dengan pusaran api dan dash kick yang lincah semestinya akan membuatkan pihak lawan korang gerun kekaguman! Yang spoil? Rambut pisang wehh..

Cammy, gadis tentera berbikini dan Birdie, mamat punk rocker gedempol ini benar-benar seperti Beauty & the Beast! Cammy dengan style perlawanan yang indah tapi merbahaya dan Birdie dengan teknik bergaduh jalanan yang agak disgusting – dia boleh campak tahi hidung ok! Keduanya mempunyai style bertarung yang unik – mana satu pilihan korang?

Chun Li si amoi thunderthighs ini juga kembali untuk menggegarkan dunia Street Fighter dengan tendangan kilat kenponya! Jangan tertipu dengan gaya lompatannya yang sedikit terapung, kerana once Chun Li masuk within hitting range, memang tercungap korang nak defend dari attack nya!

M. Bison si pakcik diktator ini juga kembali membuat onar! Apalagi yang dia nih tak puas ati? Apa pulak story yang akan terbongkar dalam Street Fighter 5 nanti? Walau apa pun kisahnya, kitorang pasti M. Bison ini pasti menjadi dalang kepada semua kegiatan jahat!

Sebagaimana Ken adalah partner kepada Ryu, Nash adalah partner kepada Guile pada zaman Street Fighter Alpha dulu. Tapi, bukan ke mamat nih dah mati? Apa kisahnya nih Kenapa dia dah macam cyborg? Kita tunggu ajela game ni keluar nanti!

Dan akhir sekali, kita berjumpa dengan the face of Street Fighter – Ryu! Dengan moveset yang simple tapi deadly di tangan fighter yang berkemahiran, penulis sendiri pasti akan cuba bermain character ini setelah sekian lama ditinggalkan!

Glossary
Charge character – Characters yang memerlukan input motion hold back atau down back selama 1 saat sebelom menekan butang attack! Memerlukan timing dan skill yang tinggi untuk menggunakan characters sebegini! Antara charge characters yang femes adalah Guile, Balrog Boxer, Chun Li, E.Honda dan Vega Claw!
Circular motion characters – Characters yang memerlukan input 360 sebelom menekan butang atack! Senang sedikit dari charge characters dari segi timing dan input. Antara circular characters yang femes adalah Zangief, E.Honda dan T.Hawk.
Quarter-circle motion characters – Kebanyakan characters mempunyai basic moveset ini, tetapi selalunya input motion ini ada pada shoto clones seperti Ryu, Ken, Dan dan Akuma.


Hideo Kojima Ditampilkan Sebagai Cameo Dalam Trailer Horizon: Zero Dawn’s Complete Edition

Masih belum mencuba game ini? Ini adalah edisi terbaik untuk korang dapatkan!

Hari ini, Sony dan Guerrilla Games telah melancarkan Horizon: Zero Dawn’s Complete Edition, edisi “game of the year” untuk game yang sungguh indah ini. Edisi ini dilengkapi dengan DLC terbaru yang baru sahaja dikeluarkan pada bulan lalu, iaitu The Frozen Wilds.
Dalam trailer pelancaran yang dikeluarkan, ramai individu-individu ternama yang memberikan “maklumbalas” kepada game ini, menyatakan betapa hebatnya game ini. Antaranya insan yang ditampilkan dalam trailer ini adalah Hideo Kojima, yang mana beliau katakan Horizon Zero Dawn sebagai “sangat mengagumkan” dalam bahasa Jepun.
Korang boleh saksikan trailer Horizon: Zero Dawn’s Complete Edition di bawah.

Sekiranya korang masih ragu-ragu untuk dapatkan game ini, korang boleh baca review Boleh Beli or Boleh Blah!?


Saksikan Keindahan Horizon Zero Dawn Dari Kacamata Seorang Jurugambar Profesional Tempatan

Lihatlah kecantikan dunia pasca-apokalips dalam Horizon Zero Dawn dari kacamata orang kita.

Penambahan Photo Mode, dalam mana-mana game sekali pun pastinya merupakan pemasaran percuma daripada pemain kepada game yang dimainkan itu. Pembaca-pembaca JomGaming juga turut seronok dalam berkongsi gambar-gambar yang diambil daripada game terbaru yang memiliki Photo Mode, iaitu Horizon Zero Dawn.
Anda boleh lihat gambar-gambar Horizon Zero Dawn yang dikongsi para pembaca JomGaming di sini.
Sekiranya anda telah mengikuti JomGaming dengan lama, pastinya anda pernah baca tentang seorang jurugambar profesional tempatan, Raja Ariff yang cukup gemar mengambil gambar-gambar yang menarik dalam video game, terutamanya dari game-game yang mempunyai Photo Mode.
Kami pernah menampilkan sebuah artikel memaparkan gambar-gambar yang dirakam beliau dalam Uncharted 4.
Terbaru, beliau telah mengemaskini laman Flickr beliau dan menambah banyak gambar baru daripada Horizon Zero Dawn. Berikut adalah beberapa gambar daripada sekian banyak gambar yang dimuatnaik beliau yang telah memukau mata kami:
[su_slider source=”media: 27351,27350,27349,27348,27347,27346,27345,27344,27343,27342,27341,27340,27339,27338,27337,27336,27335,27334,27333,27332,27331,27330″ limit=”54″]
Melihat gambar-gambar di atas pasti tidak cukup puas. Anda boleh sambung untuk melihat lebih banyak gambar yang cukup cantik dalam resolusi yang lebih tinggi di laman Flickr Raja Ariff.


Saksikan Trailer Elden Ring, Game Kerjasama Antara George R. R. Martin Dengan Hidetaka Miyazaki

Ya, segala laporan yang tertiris sebelum ini adalah benar. Game yang sedang dibangunkan oleh FromSoftware dengan kerjasama antara penulis buku A Song of Ice & Fire (Game of Thrones), George R. R. Martin dengan Hidetaka Miyazaki ialah Elden Ring.
Dalam sidang media Xbox di E3 2019, trailer sinematik pertama Elden Ring telah diperlihatkan. Korang boleh saksikannya di bawah:


Sony Respon Tentang PS5 Di Malaysia: “Akan Umumkan Tarikh, Harga Apabila Kami Bersedia”

Semalam kami telah melaporkan bahawa laman web rasmi PS5 di beberapa buah negara Asia Tenggara termasuk Malaysia telah memadamkan tanda waktu pelancaran “hujung tahun 2020”, kemungkinan memberikan petanda bahawa mereka akan menundakan tarikh pelancaran di negara-negara ini.
Terbaharu, Sony telahpun memberikan respon kepada MP1ST terhadap pemadaman tanda tersebut. Dalam kenyataan yang dikeluarkan melalui emel, Sony berkata:
“Kami boleh sahkan bahawa PS5 akan tersedia di Malaysia, Thailand, Filipina, dan Vietnam dan kami pada ketika ini sedang dalam proses persedian ke arah pelancaran. SIES [Sony Interative Entertainment Singapore] akan membuat pengumuman untuk tarikh pelancaran dan harga di Malaysia, Thailand, Filipina, dan Vietnam apabila kami telah bersedia. Sila nantikan pengumuman tempatan kami bagi pelancaran PS5 di negara masing-masing.”
Seperti yang boleh dibaca di atas, Sony nampaknya mengelak untuk menjawab sama ada pelancaran PS5 di rantau ini akan mengikut jadual pelancaran di negara luar Asia Tenggara ataupun ianya akan ditunda.
PS5 akan dilancarkan ke Amerika Syarikat, Kanada, Australia, New Zealand, Jepun, Mexico dan Korea Selatan pada 12 November ini.


Uncharted 4 Buka Pengembaraan Lebih Luas Kepada Gamers OKU!

Gaming itu lebih indah jika semua golongan dapat menikmatinya dengan mudah.

Apalah ertinya membikin sesebuah game sekiranya sesetengah golongan tidak dapat meneruskan permainan dengan lancar. Mungkin inilah falsafah yang dipegang Naughty Dog semasa menyempurnakan Uncharted 4: A Thief’s End.
Dalam satu video yang dimuatnaik di channel PlayStation, pihak developer Naughty Dog dan Sony telah mendedahkan bagaimana Uncharted 4 merupakan sebuah game yang mudah untuk dimainkan oleh Orang Kelainan Upaya (OKU).

Josh Straub, ketua editor D.A.G.E.R. System, sebuah laman web yang melakukan review terhadap kebolehcapaian (accessibility) sesebuah game, telah memberitahu bagaimana beliau yang sukakan siri Uncharted, namun sukar untuk menghabiskannya kerana kekurangan kebolehcapaian dalam game tersebut.
“Apa yang developer perlu tahu bahawa game-game ini bukan sahaja bertujuan untuk hiburan. Pertama sekali, ia menyediakan pemain untuk lari daripada belenggu seorang OKU. Keduanya, ia adalah sebuah ruang sosial di mana ia membuang tanggapan orang yang memandang kekurangan kami dan sebaliknya melihat apa yang kami mampu lakukan dalam game”, kata Straub.

Gamer-gamer OKU ini sering sukar untuk menikmati game-game Uncharted dengan baik disebabkan kombinasi-kombinasi butang yang perlu dilakukan sungguh menyukarkan mereka.
Jadi, melalui itu, Uncharted 4 telah menampilkan pelbagai opsyen accessibility untuk membantu gamer-gamer istimewa ini. Antara opsyen yang boleh ditukar adalah tidak perlu menekan sesuatu butang berkali-kali, sebalik hanya perlu menekannya dengan lama.
Selain itu, beberapa kombinasi butang kompleks yang perlu ditekan juga boleh ditukar. Auto-camera dan auto-aim juga diberikan untuk gamer-gamer ini.

Tidak dinafikan, bukan Naughty Dog sahaja yang menampilkan opsyen kebolehcapaian ini dalam game-game masakini. Untuk semua developer yang membawakan opsyen ini, kami ucapkan syabas!
Gaming itu indah, gaming itu kehidupan.
JomBaca: SpecialEffect: Organisasi Murni Yang Membantu Gamers Kurang Bernasib Baik